
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1786 

20 Δεκεμβρίου 2005 


Α ΠΟΦΑΣΕΙ Σ 

Αριθμ. 282608 

Κανονισμός Κρατικών Οικονομικών Ενισχύσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του ν.δ/τος 131/1974 «Περί παροχής οικονομικών 
ενισχύσεων εις την γεωργική, κτηνοτροφική, δασική 
και αλιευτική παραγωγή» (ΦΕΚ Α 320) και ειδικότερα 
το άρθρο 1 παρ. 4 περ. (α), όπως τροποποιήθηκε και 
συμπληρώθηκε με το ν. 1409/1983 (ΦΕΚ Α199), το άρθρο 
37 του ν. 2538/1997 (ΦΕΚ Α 242) και με το άρθρο 11 του 
ν. 2512/1997 (ΦΕΚ Α 138). 

β) Του άρθρου 39, παρ. 10, του ν. 2065/1992 «Αναμόρ¬ 
φωση της άμεσης φορολογίας και άλλες διατάξεις» 
(ΦΕΚ Α 113). 

γ) Του δευτέρου εδαφίου, του άρθρου 4 του ν. 2945/ 
2001 (ΦΕΚ Α 223), όπως αντικαταστάθηκε με το άρθρο 
13 του ν. 3074/2002 «Γενικός Επιθεωρητής Δημόσιας 
Διοίκησης, Αναβάθμιση του Σώματος Επιθεωρητών- 
Ελεγκτών Δημόσιας Διοίκησης και του Συντονιστικού 
Οργάνου Επιθεώρησης και Ελέγχου και άλλες διατά¬ 
ξεις» (ΦΕΚ Α 296). 

δ) Του άρθρου 28, παρ. 17, του ν. 3147/2003 «Ρύθμιση 
θεμάτων αγροτικής γης, επίλυση ζητημάτων αποκατα- 
σταθέντων & αποκαθισταμένων κτηνοτροφών και άλλες 
διατάξεις» (ΦΕΚ Α 135). 

ε) Του άρθρου 22, παρ. 3, του ν. 2362/1995 «Περί Δη¬ 
μοσίου Λογιστικού ελέγχου των δαπανών του κράτους 
και άλλες διατάξεις» (ΦΕΚ Α 247). 

στ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ Α 98). 

ζ) Του π.δ/τος 81/2002 «Συγχώνευση Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ Α 57). 

2. Την υπ’ αριθ. Υ1/10.03.2004 (ΦΕΚ Β 513) απόφαση 
του Πρωθυπουργού «Μεταβολή τίτλων Υπουργείων και 
καθορισμός της σειράς τάξης των Υπουργείων». 


3. Τις Κοινοτικές Κατευθυντήριες Γραμμές για τις 
κρατικές ενισχύσεις στον τομέα της γεωργίας (2000/0 
28/2002). (Ε.Ε. Ο 028 της 1.2.2000). 

4. Το υπ’ αριθμ. Ε (2005) 1376/27.4.2005 έγγραφο της 
Ευρωπαϊκής Ένωσης, αναφορικά με την έγκριση των 
κρατικών ενισχύσεων στην Ελλάδα ν. 123/2004. 

5. Το υπ’ αριθμ. 13959/29.7.2005 έγγραφο του Οργα¬ 
νισμού Ελληνικών Γεωργικών Ασφαλίσεων (ΕΛ.Γ.Α.) - 
Ν.Π.Ι.Δ. 

6. Το γεγονός ότι με την παρούσα απόφαση δεν προ- 
καλείται πρόσθετη δαπάνη σε βάρος του Κρατικού Προ¬ 
ϋπολογισμού, αποφασίζουμε: 

I. Εγκρίνουμε τον Κανονισμό Κρατικών Οικονομικών 
Ενισχύσεων, ο οποίος έχει ως ακολούθως: 

ΚΑΝΟΝΙΣΜΟΣ ΚΡΑΤΙΚΩΝ ΟΙΚΟΝΟΜΙΚΩΝ ΕΝΙΣΧΥΣΕΩΝ 
ΠΡΟΟΙΜΙΟ. 

Με τον παρόντα κανονισμό επιδιώκεται οι ενισχύσεις 
των γεωργών, για την επανόρθωση των ζημιών που 
προκλήθηκαν στη γεωργική παραγωγή και στα μέσα 
παραγωγής, από θεομηνίες ή άλλα έκτακτα γεγονότα 
και δυσμενείς καιρικές συνθήκες, να καταβάλλονται 
το συντομότερο δυνατό προκειμένου να αποτραπεί ο 
κίνδυνος στρέβλωσης των συνθηκών ανταγωνισμού. 

ΚΕΦΑΛΑΙΟ ΠΡΩΤΟ 

Αντικείμενο Κανονισμού- Εννοιολογικοί Προσδιορι¬ 
σμοί- Είδη ζημιών για την επανόρθωση των οποίων 
επιτρέπεται η καταβολή ενισχύσεων. Όροι και προϋ¬ 
ποθέσεις- Εξαιρέσεις- Ειδικές ρυθμίσεις- Καταβολή 
Κρατικών Ενισχύσεων. 

ΑΡΘΡΟ 1 

ΑΝΤΙΚΕΙΜΕΝΟ ΤΟΥ ΚΑΝΟΝΙΣΜΟΥ 

Αντικείμενο του Κανονισμού αυτού είναι οι όροι, οι 
προϋποθέσεις, οι περιορισμοί και οι διαδικασίες με τις 
οποίες εγκρίνεται η καταβολή κρατικών ενισχύσεων, 
προκειμένου να διασφαλιστούν οι γεωργοί, οι κτηνο- 
τρόφοι και οι αλιείς έναντι ζημιών στη γεωργική, κτη¬ 
νοτροφική και αλιευτική παραγωγή ή στα μέσα παρα¬ 
γωγής, συμπεριλαμβανομένων του εγγείου και παγίου 
κεφαλαίου, που προκαλούνται από απρόβλεπτα γεγο¬ 
νότα όπως θεομηνίες, δυσμενείς καιρικές συνθήκες ή 
άλλα έκτακτα γεγονότα, σε εφαρμογή του άρθρου 28 § 
17α του ν.3147/2003 και σύμφωνα με τις παραγράφους 
11.2 και 11.3 των Κοινοτικών Κατευθυντήριων Γραμμών 

για τις Κρατικές Ενισχύσεις στον τομέα της γεωργίας 
(2000/0 28/2002). 

ΑΡΘΡΟ 2 

ΕΝΝΟΙΟΛΟΓΙΚΟΙ ΠΡΟΣΔΙΟΡΙΣΜΟΙ 

Για την εφαρμογή του παρόντος Κανονισμού ισχύουν 
οι παρακάτω εννοιολογικοί προσδιορισμοί: 

1. Ο όρος «θεομηνία» περιλαμβάνει τους σεισμούς, τις 
χιονοστιβάδες, τις κατολισθήσεις και τις πλημμύρες. 

• Σεισμός, τέτοιας έντασης που αντικειμενικά μπορεί 
να επιφέρει ζημιές στα μέσα παραγωγής. 

• Κατολισθήσεις, όπου μάζες εδαφών μετακινούνται 
ή αποσπώνται, κυρίως λόγω έντονων βροχοπτώσεων 
ή χιονοπτώσεων, σεισμών, κλπ., καταστρέφοντας την 
επιφάνεια και παρασύροντας τα μέσα παραγωγής ή 
δημιουργώντας ανυπέρβλητα εμπόδια στην ανθρώπινη 
δραστηριότητα, εφόσον η ζημιά δεν οφείλεται στην 
επίδραση ανθρώπινου παράγοντα. 

• Πλημμύρες, η υπερχείλιση λίμνης, ποταμού, κλπ. και 
η έξοδος των υδάτων σε χερσαία ζώνη προκαλώντας 
καταστροφές στην παραγωγή ή στα μέσα παραγω¬ 
γής. 

2. Ο όρος «έκτακτα γεγονότα» περιλαμβάνει τον πό¬ 
λεμο, τις εσωτερικές ταραχές ή τις απεργίες, και με 
ορισμένες επιφυλάξεις και ανάλογα με την έκτασή τους, 
μείζονα πυρηνικά ή βιομηχανικά ατυχήματα και πυρ¬ 
καγιές, οι οποίες έχουν ως αποτέλεσμα εκτεταμένες 
απώλειες. 

• Πυρκαγιές, νοούνται οι ζημιές που προκαλούνται 
από φωτιά, μεγάλης έκτασης και έντασης, με σοβαρές 
επιπτώσεις στην οικονομική δραστηριότητα της περιο¬ 
χής και δεν έχουν προκληθεί από εσκεμμένη πρόθεση 
ή αμέλεια. Οι ζημιές από πυρκαγιά θα αντιμετωπίζονται 
με αό Ιίοο προγράμματα, τα οποία θα υποβάλλονται 
ανεξάρτητα στην Ε.Ε. 

3. Ο όρος «δυσμενείς καιρικές συνθήκες» περιλαμβάνει 
ζημιές που οφείλονται: 

σε μεμονωμένα φαινόμενα πέρα από τα συνήθη ή σε 
διακυμάνσεις της έντασης ενός φυσικού παράγοντα, 
όπως: 

• Παγετός ή και πάχνη 

• Χαλάζι 

• Ανεμοθύελλα 

• Υπερβολικές βροχοπτώσεις, τόσο σε ένταση όσο 
και σε διάρκεια, καθώς και περιπτώσεις συνεχόμενων 
βροχοπτώσεων εντός εποχής 

• Υψηλές θερμοκρασίες, τόσο σε ένταση όσο και σε 
σχέση με τα δεδομένα της χρονικής περιόδου 

• Διακυμάνσεις θερμοκρασίας (μεγάλη διαφορά θερ¬ 
μοκρασίας ημέρας - νύκτας, κλπ.) 

• Χιονοπτώσεις, πτώση χιονιού μεγάλης έντασης ή 
διάρκειας 

• Ξηρασία, έλλειψη επαρκών βροχοπτώσεων για πα- 
ρατεταμένη χρονική περίοδο 

εφόσον το επίπεδο ζημιών φθάνει ένα κατώτατο όριο, 
το οποίο καθορίζεται σε 20% της κανονικής παραγωγής 
στις ορεινές και μειονεκτικές περιοχές και σε 30% στις 
λοιπές περιοχές. 

Οποιοδήποτε αίτιο καλύπτεται κατά τη συνήθη πρα¬ 
κτική της ασφαλιστικής αγοράς δεν μπορεί να ενταχθεί 
σε πρόγραμμα κρατικών ενισχύσεων. 

4. Στον όρο «γεωργική εκμετάλλευση» περιλαμβά¬ 
νονται οι γεωργικές, κτηνοτροφικές και αλιευτικές 


εκμεταλλεύσεις, και στον όρο «γεωργική παραγωγή» 
περιλαμβάνονται η φυτική, ζωική και αλιευτική παρα¬ 
γωγή. 

Ειδικότερα ως «αλιευτική παραγωγή» νοείται η 
παραγωγή που προέρχεται από την εκμετάλλευση 
εσωτερικών υδάτων, λιμνοθαλασσών και διβαριών/ 
ιχθυοτροφείων, καθώς και από την παράκτια μυδο- 
καλλιέργεια. 

5. Ο όρος «ζημιά» αναφέρεται στη γεωργική, ζωική 
και αλιευτική παραγωγή ή στα μέσα παραγωγής, όταν 
πλήττονται από απρόβλεπτα γεγονότα όπως θεομηνίες, 
δυσμενείς καιρικές συνθήκες ή άλλα έκτακτα γεγονό¬ 
τα. Οι έμμεσες ζημιές π.χ. επιπλέον έξοδα, διαφυγόν 
κέρδος, κλπ. δεν θεωρούνται ζημιές που μπορούν να 
ενισχυθούν. 

6. «Μη ασφαλίσιμα αίτια»: Για τις ανάγκες του Κανο¬ 
νισμού αυτού μη ασφαλίσιμα αίτια είναι όσα κατά τους 
γενικούς και ειδικούς όρους των Κανονισμών Ασφάλισης 
των διαφόρων ασφαλιστικών φορέων δεν περιλαμβά¬ 
νονται μεταξύ των αιτίων, τα οποία όταν υπάρξουν και 
εξ' αιτίας τους προκληθεί ζημία, η ζημία αυτή αποζη¬ 
μιώνεται. 

7. «Ασφαλίσιμοι κίνδυνοι»: Οι κίνδυνοι οι οποίοι ορί¬ 
ζονται στον πίνακα I του Παραρτήματος του παρόντος 
Κανονισμού. Με απόφαση του Υπουργού Αγροτικής Ανά¬ 
πτυξης και Τροφίμων, η οποία κοινοποιείται άμεσα στην 
Ε.Ε., μπορούν να προστίθενται στον εν λόγω Πίνακα νέοι 
ασφαλίσιμοι κίνδυνοι. 

8. «Ασφαλιστική Ενημερότητα»: Έγγραφο, οποιουδή- 
ποτε ασφαλιστικού φορέα, σύμφωνα με το οποίο ο δη- 
λών έχει ασφαλίσει στοιχεία της εκμετάλλευσής του σε 
ασφαλιστικό φορέα για τουλάχιστον ένα (1) από τους 
ασφαλίσιμους κινδύνους. 

9. Ειδικά όσον αφορά την αλιευτική δραστηριότητα : 

- Ο όρος «ακτογραμμή» αναφέρεται στο φυσικό όριο 
διαχωρισμού θαλάσσης, ξηράς και αέρος. 

- Ο όρος «διβάρι» ή «ιχθυοτροφείο» αναφέρεται 
στις παραδοσιακές αυτόνομες ιχθυοσυλληπτικές 
εγκαταστάσεις που λειτουργούν στη λιμνοθάλασσα 
Μεσολογγίου-Αιτωλικού και κάθε παρόμοια εγκατά¬ 
σταση. 

- Ο όρος «λιμνοθάλασσα» αναφέρεται σε μια φυσική 
ή τεχνητή, υφάλμυρη, αλμυρή ή υπεραλμυρή υδάτινη 
έκταση συνδεδεμένη γεωγραφικά με την ακτογραμμή 
από την πλευρά της ξηράς και η οποία διατηρεί αμφί- 
δρομη ανταλλαγή νερού με την ανοικτή θάλασσα μέσω 
φυσικών ή τεχνητών στομίων. 

- Ο όρος «εσωτερικά ύδατα» ή «εσωτερικά νερά» αφο¬ 
ρά τα φυσικά ή τεχνητά (λίμνες ποτάμια, κανάλια, πο- 
ταμο-χείμαρροι, υδατοδεξαμενές) υδάτινα συστήματα 
γλυκού νερού και περιλαμβάνει όλες τις αλιευτικές και 
υδατοκαλλιεργητικές δραστηριότητες που τα εκμεταλ¬ 
λεύονται. 

- Ο όρος «γόνος» αφορά νεαρά άτομα ιχθύων μεγέ¬ 
θους έως 15 γραμμαρίων ή άλλων οργανισμών ηλικίας 
έως 60 ημερών, τα οποία είναι είτε φυσικής προέλευσης 
είτε η προμήθεια τους γίνεται από ιδιωτικό ή κρατικό 
εκκολαπτήριο (ιχθυογεννητικός σταθμός). 

Γ ια την τεκμηρίωση των ενισχύσεων, σύμφωνα με τους 
προαναφερόμενους ορισμούς, είναι απαραίτητη η συλ¬ 
λογή διαφόρων δεδομένων, κατά περίπτωση, όπως για 
παράδειγμα ανάλογα μετεωρολογικά στοιχεία, επιστη¬ 
μονική τεκμηρίωση, φωτογραφικό υλικό, κλπ. 

ΑΡΘΡΟ 3 

ΕΙΔΗ ΖΗΜΙΩΝ ΓΙΑ ΤΗΝ ΕΠΑΝΟΡΘΩΣΗ ΤΩΝ ΟΠΟΙΩΝ 
ΕΠΙΤΡΕΠΕΤΑΙ Η ΚΑΤΑΒΟΛΗ ΕΝΙΣΧΥΣΕΩΝ - ΟΡΟΙ ΚΑΙ 
ΠΡΟΫΠΟΘΕΣΕΙΣ 

Οι κρατικές ενισχύσεις διακρίνονται σε δύο κατηγο¬ 
ρίες, ήτοι: 

Α’) ενισχύσεις για 
-ανασύσταση φυτικού κεφαλαίου 
-αντικατάσταση ζωικού κεφαλαίου 
-αποκατάσταση ζημιών παγίου και εγγείου κεφαλαί¬ 
ου 

Οι κρατικές αυτές ενισχύσεις καταβάλλονται εφάπαξ 
και εφόσον έχει διαπιστωθεί και βεβαιωθεί η αποκα¬ 
τάσταση, σύμφωνα με τα άρθρα του παρόντος Κανο¬ 
νισμού. 

Β') ενισχύσεις για 

- απώλεια εισοδήματος λόγω ανασύστασης φυτικού 
κεφαλαίου (συμπληρωματική ενίσχυση) 

- απώλεια παραγωγής (φυτική, κτηνοτροφική, αλιευ¬ 
τική) 

- καταστροφή αποθηκευμένων γεωργικών προϊόντων 
- ζωοτροφών 

Για λόγους αποφυγής υπεραντιστάθμισης, οι κρατικές 
ενισχύσεις που αφορούν συμπληρωματική ενίσχυση, 
λόγω ανασύστασης φυτικού κεφαλαίου, καταβάλλονται 
σε δόσεις και ειδικότερα: 

I. Η συμπληρωματική ενίσχυση για την απώλεια της 
παραγωγής θα καταβάλλεται για τα καρποφόρα δέ¬ 
ντρα σε τέσσερις (4) ετήσιες δόσεις όταν πρόκειται 
για εκρίζωση και επαναφύτευση ή κοπή στη βάση του 
κορμού, σε τρεις (3) ετήσιες δόσεις για κόψιμο των 
πρωτογενών κλάδων και σε δύο (2) ετήσιες δόσεις για 
κοπή των δευτερογενών κλάδων 

II. Στα αμπέλια ή ακτινίδια η ενίσχυση θα καταβάλλε¬ 
ται σε τρεις (3) ετήσιες δόσεις για εκρίζωση και επα¬ 
ναφύτευση ή κοπή στη βάση του κορμού και σε δύο (2) 
ετήσιες δόσεις για κοπή των πρωτογενών κλάδων 

Επιτρέπεται στις εξής περιπτώσεις και μόνο η κατα¬ 
βολή ενισχύσεων για επανόρθωση ζημιών στη γεωργική 
παραγωγή (συμπεριλαμβανομένων των αποθηκευμένων 
προϊόντων) ή στα μέσα παραγωγής συμπεριλαμβανο¬ 
μένων του παγίου και εγγείου κεφαλαίου: 

Α. σε όσους δικαιούχους είναι ασφαλισμένοι στον 
ΕΛ.Γ.Α. ή έχουν συνάψει ασφαλιστήριο συμβόλαιο για 
τη συγκεκριμένη καλλιεργητική περίοδο και 
Β. όταν οι ζημιές προκαλούνται από θεομηνίες, έκτα¬ 
κτα γεγονότα, δυσμενείς καιρικές συνθήκες και ασθέ¬ 
νειες - παθήσεις. 

1. θεομηνίες -Έκτακτα Γεγονότα - Δυσμενείς καιρικές 
συνθήκες 

Βασική προϋπόθεση για την καταβολή των ενισχύσε¬ 
ων είναι το επίπεδο των ζημιών, που οφείλονται στα 
ανωτέρω αίτια, να ξεπερνά το 20% της κανονικής πα¬ 
ραγωγής στις ορεινές και μειονεκτικές περιοχές και το 
30% στις λοιπές περιοχές, του συνόλου της παραγωγής 
των ομοειδών καλλιεργειών του παραγωγού. 
Ειδικότερα: 

α. Όταν η ζημιά επέρχεται σε ετήσιες καλλιέργειες, 
το σχετικό κατώτατο όριο απωλειών, ήτοι 20% ή 30%, 
πρέπει να καθορίζεται με βάση τη μέση παραγωγή της 
συγκεκριμένης καλλιέργειας κατά το εν λόγω έτος, σε 
σύγκριση με τη μέση παραγωγή των προηγούμενων 
τριών ετών. 


Αποδεκτές είναι εναλλακτικές μέθοδοι υπολογισμού 
της κανονικής παραγωγής, συμπεριλαμβανομένων των 
περιφερειακών τιμών αναφοράς, εφόσον οι τιμές αυτές 
είναι αντιπροσωπευτικές και δεν βασίζονται σε αφύσικα 
υψηλές αποδόσεις. Αφού καθοριστεί το μέγεθος των 
απωλειών παραγωγής, πρέπει να υπολογίζεται το ποσό 
της καταβλητέας ενίσχυσης. Γ ια να αποφεύγεται η υπε- 
ραντιστάθμιση, το ποσό της καταβλητέας ενίσχυσης 
θα προσδιορίζεται από την αξία της Απωλεσθείσας 
Παραγωγής, η οποία ορίζεται ως η διαφορά μεταξύ 
της μέσης απόδοσης της περιόδου αναφοράς επί την 
αντίστοιχη μέση τιμή της περιόδου, μείον την πραγμα¬ 
τική απόδοση του έτους ζημιάς, επί τη μέση τιμή για 
το έτος αυτό. Το ποσό της ενίσχυσης θα πρέπει επίσης 
να μειώνεται κατά το ποσό των όποιων καταβολών 
απευθείας ενισχύσεων. 

β. Κατά γενικό κανόνα ο υπολογισμός των απωλειών 
πρέπει να γίνεται σε επίπεδο μεμονωμένης εκμετάλ¬ 
λευσης. Αυτό ισχύει ιδιαίτερα όταν η ενίσχυση κατα¬ 
βάλλεται για την αντιστάθμιση των ζημιών που προ- 
κλήθηκαν από γεγονότα τοπικής εμβέλειας. Εντούτοις, 
στην περίπτωση που οι δυσμενείς καιρικές συνθήκες 
έπληξαν μια ευρύτερη περιοχή με τον ίδιο τρόπο, είναι 
δυνατόν να βασίζονται οι καταβολές της ενίσχυσης στις 
μέσες απώλειες, υπό τον όρο ότι αυτές είναι αντιπρο¬ 
σωπευτικές και δεν θα οδηγούν σε υπεραποζημίωση 
των δικαιούχων. 

γ. Οι χορηγούμενες ενισχύσεις για ζημιές σε πάγιο 
και έγγειο κεφάλαιο θα γίνονται δεκτές σε ποσοστό 
μέχρι και 70% του πραγματικού κόστους, εφόσον η 
ζημιά υπερβαίνει το 10%. 

δ. Στην περίπτωση ζημιών στα μέσα παραγωγής, οι 
επιπτώσεις των οποίων γίνονται αισθητές στη διάρ¬ 
κεια περισσοτέρων ετών (για παράδειγμα η μερική 
καταστροφή δενδροκαλλιεργειών από παγετό), για 
την πρώτη συγκομιδή μετά την επέλευση του δυσμε¬ 
νούς γεγονότος, η ποσοστιαία πραγματική απώλεια 
σε σύγκριση με ένα φυσιολογικό έτος, προσδιορι¬ 
ζόμενο σύμφωνα με τις αρχές που εκτίθενται στις 
προηγούμενες παραγράφους, πρέπει να υπερβαίνει 
το 10% και η ποσοστιαία πραγματική απώλεια, πολ- 
λαπλασιαζόμενη επί τον αριθμό των ετών κατά τα 
οποία σημειώθηκε απώλεια παραγωγής, πρέπει να 
υπερβαίνει το 20% στις ορεινές και μειονεκτικές και 
το 30% στις λοιπές περιοχές. 

ε. Οι αρχές που προαναφέρθηκαν, θα εφαρμόζονται 
κατ’ αναλογία και στην περίπτωση ενισχύσεων για απώ¬ 
λειες στο Ζωικό και Αλιευτικό Κεφάλαιο. 

2. Ασθένειες - Προσβολές: 

Στις περιπτώσεις, που αποδεδειγμένα οι ασθένειες 
ζωικών οργανισμών ή οι προσβολές φυτών προκα- 
λούνται από δυσμενείς καιρικές συνθήκες ή έκτακτα 
γεγονότα, που δεν μπορούν να αντιμετωπισθούν με 
τα μέσα που η επιστήμη θέτει στην υπηρεσία του αν¬ 
θρώπου ή που τη δεδομένη στιγμή δεν είναι διαθέσιμα 
(π.χ. ακριδοπληξία, σαρκοσπορίδιο, κλπ.) θα ισχύουν 
όσα αναφέρονται στην παράγραφο 1 του παρόντος 
άρθρου. Στις περιπτώσεις που συμβαίνουν ζημιές από 
ασθένειες, οι οποίες οφείλονται σε δυσμενείς καιρικές 
συνθήκες, το αίτημα θα συνοδεύεται απαραίτητα από 
γνωμάτευση ειδικευμένου Φορέα (Ινστιτούτου, Ιδρύ¬ 
ματος, κλπ.). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 4 
ΕΞΑΙΡΕΣΕΙΣ 

I. ΓΕΝΙΚΟΙ ΠΕΡΙΟΡΙΣΜΟΙ 
Δεν καταβάλλονται ενισχύσεις: 

1. Για ζημιές από πυρκαγιά σε μεμονωμένη γεωργική 
εκμετάλλευση. 

2. Για ζημιές σε γεωργοκτηνοτροφικές και αλιευτικές 
εκμεταλλεύσεις εφόσον οι ζημιές οφείλονται σε αμέλεια, 
υπαιτιότητα ή παράλειψη του αιτούντος ή τρίτου. 

3. Γ ια ζημιές σε γεωργικές εκμεταλλεύσεις που ανα¬ 
πτύσσουν τη δραστηριότητά τους εκτός εποχής ή σε 
ακατάλληλες ζώνες είτε λόγω κλίματος είτε λόγω φύ- 
σεως του εδάφους. 

Στην εξαίρεση δεν υπόκεινται οι δραστηριότητες που 
αναπτύσσονται σε ελεγχόμενο περιβάλλον. 

4. Γ ια ζημιές κατά το ποσοστό που προέκυψαν, διευ- 
ρύνθηκαν ή επεκτάθηκαν, επειδή οι πληγέντες δεν έλα¬ 
βαν έγκαιρα τα κατάλληλα μέτρα για την πρόληψη, τον 
περιορισμό ή την αποκατάσταση των ζημιών αυτών. 

5. Γ ια ζημιές σε γεωργοκτηνοτροφικές και αλιευτικές 
εκμεταλλεύσεις που αναπτύσσονται κατά παράβαση 
των Νόμων και των Υπουργικών Αποφάσεων. 

6. Γ ια ζημιές από πλημμύρα σε γεωργικές εκμεταλ¬ 
λεύσεις, που οι μόνιμες ή προσωρινές εγκαταστάσεις 
τους καταλαμβάνουν εκτάσεις μέσα στην περίμετρο της 
ανώτατης στάθμης των φυσικών ή τεχνητών ρευμάτων 
ή άλλων όγκων γλυκού νερού, οι οποίες αποκαλύπτονται 
κατά τη διακύμανση της στάθμης του νερού, καθώς 
επίσης και εκτάσεις, που σύμφωνα με την ισχύουσα 
νομοθεσία χαρακτηρίζονται σαν «ζώνες έργων». 

7. Για ζημιές σε εκμεταλλεύσεις που έχουν εγκατα- 
λειφθεί ή δεν έχουν το χαρακτήρα συστηματικής εκ¬ 
μετάλλευσης. 

8. Αιτήματα για ζημιές από θεομηνίες και δυσμενείς 
καιρικές συνθήκες ή έκτακτα γεγονότα δεν θα αποτε¬ 
λούν αντικείμενο εκτίμησης και κατά συνέπεια δεν θα 
τυγχάνουν κρατικών ενισχύσεων, εφόσον δεν συνοδεύ¬ 
ονται από επίσημα έγγραφα που πιστοποιούν το αίτιο 
της ζημιάς, την ένταση και την έκτασή της (π.χ. έγγραφα 
Πυροσβεστικής Υπηρεσίας, μετεωρολογικά δεδομένα 
περιοχής, κλπ. υλικό). 

9. Στους κατόχους γεωργοκτηνοτροφικών και αλιευ¬ 
τικών εκμεταλλεύσεων, οι οποίοι δεν έχουν ασφαλίσει 
κύρια στοιχεία της εκμετάλλευσής τους σε ασφαλιστικό 
φορέα για τουλάχιστον έναν (1) από τους ασφαλίσιμους 
κινδύνους. 

10. Στους δικαιούχους που είναι ήδη ενταγμένοι σε 
άλλο πρόγραμμα (π.χ. επιδοτήσεων) για τη ζημιωθείσα 
παραγωγή ή τα ζημιωθέντα μέσα και εξακολουθούν να 
επιδοτούνται. 

11. α. Για ζημιές οι οποίες καλύπτονται μερικά ή ολικά 
από ασφαλιστικά προγράμματα των νομικών προσώπων 
που παρέχουν υπηρεσίες προστασίας της αγροτικής 
δραστηριότητας, στο πλαίσιο του Εθνικού Συστήματος 
Προστασίας Αγροτικής Δραστηριότητας ΗΣΙΟΔΟΣ και 
προσφέρονται στα πλαίσια του ίδιου συστήματος. 

β. Ο Υπουργός Αγροτικής Ανάπτυξης & Τροφίμων μπο¬ 
ρεί σε εξαιρετικές περιπτώσεις, με απόφασή του που θα 
αφορά σε συγκεκριμένους κινδύνους και ασφαλιστικά 
αντικείμενα, να αναστείλει την ισχύ της προηγούμενης 
εξαίρεσης, για μεταβατική περίοδο μέχρι 3 ετών από 
την έναρξη εφαρμογής τέτοιων ασφαλιστικών προγραμ¬ 
μάτων. 


γ. Οι ενισχύσεις που θα χορηγούνται λόγω της πα¬ 
ραπάνω αναστολής, δεν θα μπορεί να είναι μεγαλύ¬ 
τερες του 50% της αποζημίωσης που θα εδικαιούτο 
ο παραγωγός, αν ήταν ασφαλισμένος σε ένα από τα 
προαναφερθέντα ασφαλιστικά προγράμματα. 

12. Σε περίπτωση υποβολής ψευδών δηλώσεων, που 
αφορούν σημαντικά στοιχεία της εκμετάλλευσης και 
ενδεικτικά ιδιοκτησιακό καθεστώς, έκταση καλλιέργειας, 
υπόδειξη άλλης εκμετάλλευσης, κλπ. 

13. α. Σε φυσικά ή νομικά πρόσωπα για διαφυγόντα 
κέρδη λόγω υποβάθμισης της ποιότητας της πρώτης 
ύλης ή μη διάθεσης των προϊόντων σε συγκεκριμένη 
εποχή (π.χ. εμπορία γαλοπούλας μετά την περίοδο των 
εορτών των Χριστουγέννων λόγω αποκλεισμού της μο¬ 
νάδας από τα χιόνια) 

β. Σε νομικά πρόσωπα για διαφυγόντα κέρδη σε περί¬ 
πτωση καταστροφής ή υποβάθμισης της πρώτης ύλης 
II. ΕΙΔΙΚΟΙ ΠΕΡΙΟΡΙΣΜΟΙ 
Α. ΦΥΤΙΚΟ ΚΕΦΑΛΑΙΟ - ΦΥΤΙΚΗ ΠΑΡΑΓΩΓΗ 
Δεν καταβάλλονται κρατικές ενισχύσεις : 

1. Σε αγροτεμάχια τα οποία δεν αναγράφονται στα 
αντίστοιχα μητρώα (προκειμένου για ελαιώνες και αμπε¬ 
λώνες στο αντίστοιχο ελαιοκομικό ή αμπελουργικό μη¬ 
τρώο) ή στο ΟΣΔΕ, κτηματολόγιο ή στα αντίγραφα των 
Εντύπων Ε1 ή Ε9 της φορολογικής δήλωσης ή όπου 
απαιτείται. 

2. Για ζημιές σε δασικά δένδρα και φυτώρια αυτών, 
καθώς και σε δασικά προϊόντα (ξυλεία, ξυλοκάρβουνα, 
κ,α.). 

3. Γ ια ζημιές στο φυτικό κεφάλαιο ή τη φυτική παρα¬ 
γωγή των γεωργικών εκμεταλλεύσεων: 

α. Εφόσον ο αριθμός των κατεχομένων κατ’ είδος 
δένδρων είναι μικρότερος των 20, εκ των οποίων τα 10 
σοβαρά ζημιωθέντα. 

Στις περιπτώσεις θαμνοειδών ή δενδρωδών καλλι¬ 
εργειών που φυτεύονται κατά «φωλιές» ή «θέσεις», για 
την εφαρμογή της διάταξης αυτής λαμβάνεται υπόψη 
ο αριθμός των «φωλιών» ή των «θέσεων». 

β. Εφόσον οι στρεμματικές πολυετείς καλλιέργειες 
(αμπέλια, ακτινίδια κλπ) καταλαμβάνουν έκταση μικρό¬ 
τερη του ενός (1) στρέμματος, κατά αυτοτελές αγρο¬ 
τεμάχιο και έχει υποστεί ζημιά τουλάχιστον το μισό β) 
στρέμμα κατ' είδος καλλιέργειας. 

γ. Εφόσον οι καλλιέργειες κηπευτικών ή ανθοκομι¬ 
κών καταλαμβάνουν έκταση μικρότερη του μισού (0,5) 
στρέμματος, κατά αυτοτελές αγροτεμάχιο. 

Προκειμένου περί καλλιεργειών κηπευτικών ή ανθο¬ 
κομικών υπό υψηλή κάλυψη, η έκταση ορίζεται σε 200 
τ.μ. κατά αυτοτελές αγροτεμάχιο. 

δ. Εφόσον οι καλλιέργειες καλλωπιστικών δένδρων και 
θάμνων δεν περιλαμβάνουν 100 τουλάχιστον ομοειδή 
φυτά, κατ’ αυτοτελές αγροτεμάχιο. 

ε. Εφόσον οι καλλιέργειες γλαστρικών φυτών δεν 
περιλαμβάνουν 500 ομοειδή φυτά, κατά παραγωγική 
μονάδα. 

στ. Εάν οι καλλιέργειες φυτωρίων δεν περιλαμβάνουν 
500 ομοειδή φυτά, κατ’ αυτοτελές αγροτεμάχιο. 

Εξαιρούνται οι ορεινές και μειονεκτικές περιοχές, κα¬ 
θώς και τα νησιά του Αιγαίου, όπου ο αριθμός των κα- 
τεχόμενων δένδρων/στρεμμάτων ορίζεται στο ήμισυ. 

4. Γ ια τα ανθοκομικά φυτά και τα καλλωπιστικά δέν¬ 
δρα ή θάμνους, που οι εκμεταλλεύσεις προμηθεύτηκαν 
προς εμπορία. 

5. Για ζημιές στο φυτικό κεφάλαιο ή τη φυτική παρα¬ 
γωγή καλλιεργειών, που αναπτύσσονται σε ελεγχόμενο 
περιβάλλον, όταν δεν πληρούνται οι προδιαγραφές κα¬ 
τασκευής ή όταν δεν τηρούνται οι όροι και οι προϋπο¬ 
θέσεις ορθής λειτουργίας. 

6. Γ ια ζημιές που συμβαίνουν στη Φυτική Παραγωγή 
μετά τη λήξη της καλλιεργητικής περιόδου (ασυγκόμι- 
στη παραγωγή πέρα της συνηθισμένης εποχής συγκο¬ 
μιδής, κατά περιοχή), εκτός εάν αφορά προϊόντα που η 
καλλιεργητική τεχνική τους προβλέπει την παραμονή 
τους σε ειδικούς χώρους και πέραν της περιόδου αυτής, 
π.χ. σταφίδα, σύκα, κλπ. 

7. Σε προϊόντα που προορισμό έχουν την εμπορία (π.χ. 
αποθήκευση καρπών οπωροφόρων χωρίς την ύπαρξη 
της αντίστοιχης καλλιέργειας). 

8. Για ζημιές που συμβαίνουν στην παραγωγή καλλι¬ 
εργειών που καλύπτονται από ασφαλίσιμους κινδύνους, 
πέρα από τις προκαθορισμένες ημερομηνίες έναρξης και 
λήξης της ασφαλιστικής κάλυψης των ειδών αυτών. 

Β. ΖΩΙΚΟ ΚΑΙ ΑΛΙΕΥΤΙΚΟ ΚΕΦΑΛΑΙΟ - ΖΩΙΚΗ ΚΑΙ ΑΛΙ¬ 
ΕΥΤΙΚΗ ΠΑΡΑΓΩΓΗ 

Δεν καταβάλλονται κρατικές ενισχύσεις: 

1. Γ ια ζημιές του Ζωικού και Αλιευτικού Κεφαλαίου 
ή της Ζωικής και Αλιευτικής παραγωγής από χιόνι και 
ανεμοθύελλα, που οφείλονται σε καταστροφή των κτι- 
ριακών εγκαταστάσεων ή βλάβη του μηχανολογικού 
εξοπλισμού, όταν δεν πληρούνται οι όροι και κανόνες 
κατασκευής και οι προϋποθέσεις ορθής λειτουργίας. 

2. Για ζημιές του ζωικού κεφαλαίου ή της ζωικής πα¬ 
ραγωγής από δυσμενείς καιρικές συνθήκες, εφόσον οι 
εκμεταλλεύσεις αναπτύσσουν τη δραστηριότητα τους 
μόνιμα ή προσωρινά (μετακινούμενοι κτηνοτρόφοι - με- 
λισσοτρόφοι) σε ακατάλληλη κλιματική ζώνη. 

Στην εξαίρεση δεν υπόκεινται οι εκτροφές που ανα¬ 
πτύσσονται σε ελεγχόμενο περιβάλλον, εφόσον όμως 
τηρούνται οι όροι και προϋποθέσεις ορθής λειτουργίας 
των μηχανισμών που είναι αναγκαίοι για τη ρύθμιση 
των συνθηκών του περιβάλλοντος (θέρμανση, αερισμός, 
φωτισμός κτλ). 

3. Γ ια ζημιές σε κτηνοτροφικές και αλιευτικές εκμεταλ¬ 
λεύσεις, στις οποίες δεν τηρούνται οι όροι εκτροφής και 
εκμετάλλευσης του Ζωικού και Αλιευτικού Κεφαλαίου. 

4. Για ζημιές του ζωικού κεφαλαίου ή της ζωικής πα¬ 
ραγωγής 

• εάν ο αριθμός των εκτρεφομένων κατά είδος ζώων 
είναι μικρότερος των δύο (2) Ζωικών Μονάδων ανά είδος 
ζωικού κεφαλαίου ή των 10 κυψελών προκειμένου περί 
μελισσοσμηνών, ανά εκμετάλλευση. 

• εφόσον το ύψος της ζημιάς δεν υπερβαίνει την μισή 
(1/2) Ζωική Μονάδα κατά είδος ή τα πέντε (5) μελισσο- 
σμήνη (προκειμένου περί μελισσοσμηνών), ανά εκμε¬ 
τάλλευση. 

5. Γ ια ζημιές του Ζωικού Κεφαλαίου ή της ζωικής πα¬ 
ραγωγής εκμεταλλεύσεων που διατηρούν ζώα, τα οποία 
έχουν ηλικία μεγαλύτερη της παραδεκτά παραγωγικής 
ζωής και συγκεκριμένα: 

α Θήλεα βοοειδή άνω των 13 ετών, β. Αρρενα βοο¬ 
ειδή άνω των 6 ετών, γ. Μόνοπλα άνω των 20 ετών, δ. 
Αιγοπρόβατα άνω των 6 ετών, ε. Χοιρομητέρες άνω 
των 4 ετών, στ. Κάπρο άνω των 5 ετών, ζ. Πτηνά: άνω 
των ορίων της ωφέλιμης οικονομικά παραγωγικής ζωής 
(συνήθη όρια εκτροφών) αναλόγως είδους, φυλής, πα¬ 
ραγωγικής κατεύθυνσης κτλ. 


7. Γ ια ζημιές της Αλιευτικής παραγωγής, εφόσον η 
ετήσια συνολική παραγωγή είναι μικρότερη των δύο 
(2) τόνων ή εάν δεν υπάρχουν συγκριτικά στοιχεία 
τριετίας (παραγωγής/τιμών). Εξαιρούνται οι νεοσύ¬ 
στατες μονάδες, που άρχισαν τη λειτουργία τους το 
έτος ζημιάς. 

8. Γ ια ζημιές που προκαλούνται στο γόνο. 

9. Σε όσες εκμεταλλεύσεις δεν διαθέτουν στοιχεία 
παραγωγής και οικονομικά στοιχεία. 

10. Σε εκτροφεία απελευθερωμένων θηραμάτων (π.χ. 
για κυνηγετικούς σκοπούς). 

Γ. ΠΑΓΙΟ ΚΕΦΑΛΑΙΟ - ΜΗΧΑΝΟΛΟΓΙΚΟΣ 
ΕΞΟΠΛΙΣΜΟΣ 

Δεν καταβάλλονται κρατικές ενισχύσεις: 

1. Για ζημιές σε κτιριακές εγκαταστάσεις ή μηχανο¬ 
λογικό εξοπλισμό γεωργοκτηνοτροφικών και αλιευ¬ 
τικών εκμεταλλεύσεων όταν δεν πληρούνται οι όροι 
και κανόνες κατασκευής και οι προϋποθέσεις ορθής 
λειτουργίας. 

2. Γ ια ζημιές σε κτιριακές εγκαταστάσεις ή μηχανολο¬ 
γικό εξοπλισμό γεωργοκτηνοτροφικών και αλιευτικών 
εκμεταλλεύσεων, οικονομικά ή λειτουργικά απαξιωμέ- 
νων. 

3. Γ ια ζημιές παγίου κεφαλαίου ή μηχανημάτων - μηχα¬ 
νολογικού εξοπλισμού, που προκλήθηκαν ή επεκτάθηκαν 
επειδή δεν ελήφθησαν όλα τα αναγκαία μέτρα για την 
πρόληψη ή τον περιορισμό της ζημιάς. 

4. Γ ια τις περιπτώσεις ζημιών από πλημμύρα ισχύουν 
όσα έχουν αναφερθεί στις περιπτώσεις I 4, 5 και 6 του 
παρόντος άρθρου, καθώς επίσης ζημιές από πλημμύ¬ 
ρα που οφείλονται σε πρόθεση, αμέλεια ή άγνωστους 
παράγοντες. 

5. Γ ια τις εγκαταστάσεις και τον εξοπλισμό που χρη¬ 
σιμοποιείται για μεταποίηση - εμπορία γεωργικών προ¬ 
ϊόντων (εμπορική δραστηριότητα) πχ. οινοποιία, ελαι- 
ουργία, κλπ. 

6. Γ ια ζημιές στον εξοπλισμό και ειδικότερα στα ανα¬ 
λώσιμα υλικά π.χ. νάιλον κάλυψης θερμοκηπίων, ελαι- 
όπανα, σωληνώσεις από λάστιχο κ.λ.π. εκτός εάν απο- 
δεικνύεται ότι τα αναφερόμενα υλικά έχουν αγορασθεί 
το έτος της ζημιάς. 

Δ. ΕΓΓΕΙΟ ΚΕΦΑΛΑΙΟ 

Δεν καταβάλλονται ενισχύσεις για ζημιές που προ¬ 
έρχονται από κατολισθήσεις, πλημμύρες, κλπ., εφόσον 
τα γεγονότα αυτά οφείλονται σε ανθρώπινες δραστη¬ 
ριότητες που οδήγησαν στην καταστροφή του καλύμ¬ 
ματος του εδάφους και στη γενικότερη διατάραξη της 
ισορροπίας ή όταν καταλαμβάνουν έκταση εντός «ζώνης 
έργων». 

ΑΡΘΡΟ 5 

ΚΑΤΑΒΟΛΗ ΚΡΑΤΙΚΩΝ ΕΝΙΣΧΥΣΕΩΝ 

1. Οι οικονομικές ενισχύσεις καταβάλλονται από τον 
ΕΛ.Γ.Α. το συντομότερο δυνατό από την επέλευση του 
ζημιογόνου γεγονότος, προκειμένου να μην προκύπτουν 
τα ίδια οικονομικά αποτελέσματα με τις ενισχύσεις λει¬ 
τουργίας. 

2. Τα ανώτατα ποσά ενίσχυσης καθορίζονται σε 
235.000 ευρώ για το πάγιο κεφάλαιο και σε 90.000 ευρώ 
για τα λοιπά, ανά δικαιούχο, εκτός των Συνεταιρισμών. 
Ποσά ενίσχυσης μικρότερα των 15 ευρώ ανά δικαιούχο 
δεν χορηγούνται. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ ΔΕΥΤΕΡΟ 

Διαδικασία Αναγνώρισης της Ζημιάς εξαιτίας Θεο¬ 
μηνιών, Εκτάκτων Γεγονότων και Δυσμενών Καιρικών 
Συνθηκών (Όργανα και Διαδικασίες Χορήγησης Οικο¬ 
νομικών Ενισχύσεων) 

ΑΡΘΡΟ 6 

ΑΡΜΟΔΙΑ ΟΡΓΑΝΑ ΤΟΠΙΚΗΣ ΑΥΤΟΔΙΟΙΚΗΣΗΣ 

Αρμόδιοι σε κάθε Δήμο ή Κοινότητα για τη διεξαγωγή 
της όλης διαδικασίας, που αφορά στις κρατικές ενισχύ¬ 
σεις, των καλυπτόμενων από την παρούσα διαδικασία 
ζημιών, της Φυτικής, Ζωικής και Αλιευτικής Παραγωγής 
και του Φυτικού, Ζωικού, Αλιευτικού, Παγίου και Εγγείου 
Κεφαλαίου, είναι τα όργανα (Ανταποκριτές) που προτεί- 
νονται από το Δήμαρχο ή τον Πρόεδρο της Κοινότητας 
και εγκρίνονται από τον ΕΛ.Γ.Α. Τα παραπάνω όργανα 
ασκούν τα καθήκοντά τους σύμφωνα με όσα καθορίζο¬ 
νται από τον κανονισμό αυτό και τις σχετικές εγκυκλί¬ 
ους, οδηγίες και εντολές της Διοίκησης του ΕΛ.Γ.Α. 

ΑΡΘΡΟ 7 

ΑΝΑΓΓΕΛΙΑ ΖΗΜΙΑΣ 

1. Το εξουσιοδοτημένο όργανο σε σαράντα οκτώ (48) 
ώρες από τότε που έγινε η ζημιά στη Φυτική, Ζωική και 
Αλιευτική Παραγωγή ή στο Φυτικό, Ζωικό, Αλιευτικό και 
Πάγιο Κεφάλαιο, από ζημιογόνο αίτιο που αναφέρεται 
στο πρώτο κεφάλαιο του παρόντος κανονισμού, είναι 
υποχρεωμένο να αναγγείλει στην έδρα του ΕΛ.Γ.Α (πε¬ 
ριφερειακό Υποκ/μα) την ημερομηνία ζημιάς, το ζημιο¬ 
γόνο αίτιο, τα ζημιωθέντα είδη, τις τοποθεσίες και την 
έκταση των ζημιών. 

Η διαδικασία αυτή επαναλαμβάνεται σε περίπτωση 
νεότερων ζημιών, που σημειώνονται στις ίδιες εκμεταλ¬ 
λεύσεις, προκειμένου οι ενδιαφερόμενοι να υποβάλλουν 
νέες αιτήσεις. 

2. Το εξουσιοδοτημένο όργανο, για να υποβάλει σύμ¬ 
φωνα με τα παραπάνω την αναγγελία, συγκεντρώνει 
πληροφορίες από αρμόδιες Υπηρεσίες ή αρμόδιους 
Φορείς (όπως π.χ. γεωτεχνικές Υπηρεσίες, μετεωρο¬ 
λογικούς σταθμούς, Δήμους, Κοινότητες, Γεωργικούς 
Συνεταιρισμούς, Αγροτικούς Συλλόγους). 

ΑΡΘΡΟ 8 

ΕΠΙΤΡΟΠΕΣ ΑΞΙΟΛΟΓΗΣΗΣ-ΤΕΚΜΗΡΙΩΣΗΣ 

Για την πιστοποίηση της ζημιάς, ως ζημιάς που προκα- 
λείται από θεομηνίες, έκτακτα γεγονότα και δυσμενείς 
καιρικές συνθήκες, συστήνονται δύο Επιτροπές, μία σε 
περιφερειακό και μία σε κεντρικό επίπεδο. 

Η πρώτη Επιτροπή ονομάζεται Περιφερειακή Επιτροπή 
(ΠΕ) και αποτελείται από τον Προϊστάμενο του Περιφερει¬ 
ακού Υποκ/τος του ΕΛ.Γ.Α., το Διευθυντή Γεωργίας /Αγρο¬ 
τικής Ανάπτυξης (Τοπικά Κέντρα Αγροτικής Ανάπτυξης) ή 
το Διευθυντή της Κτηνιατρικής Υπηρεσίας του πληγέντος 
Νομού και τον αρμόδιο Τμηματάρχη του Περιφερειακού 
Υποκ/τος του ΕΛ.Γ.Α, ή τους αναπληρωτές τους, όπως αυ¬ 
τοί ορίζονται κάθε φορά. Στους παραπάνω προστίθενται 
κατά περίπτωση όργανα αρμοδίων υπηρεσιών, ανάλογα 
με το ζημιογόνο αίτιο (π.χ. Πυροσβεστική, Δ/νση ή Επο- 
πτεία Αλιείας, Πρ/νο Υπηρεσίας Στατιστικής, κ,λπ.). 

Ο Περιφερειακός Προϊστάμενος του ΕΛ.Γ.Α., μετά τη 
λήψη της Αναγγελίας Ζημιάς συγκαλεί, το συντομότερο 
δυνατό και κατά περίπτωση, την ΠΕ για την αξιολόγηση 
του ζημιογόνου αιτίου. 


Έργο της ΠΕ είναι, εντός 20ημέρου προθεσμίας, να 
προσδιορίζει με ακρίβεια τις ζώνες, που επλήγησαν από 
το έκτακτο περιστατικό και να προβαίνει σε αξιολόγη¬ 
ση των ενδεχόμενων ζημιών. Στη συνέχεια συντάσσει 
την τελική έκθεσή της, με την οποία θα προτείνει την 
αναγνώριση της ζημιάς ως «ζημία την οποία υφίστανται 
φορείς γεωργοκτηνοτροφικών και αλιευτικών εκμεταλ¬ 
λεύσεων εξαιτίας εκτάκτων, κλπ. περιστατικών». Η έκ¬ 
θεση της ΠΕ θα πρέπει: 

α) να διευκρινίζει το αίτιο του ζημιογόνου γεγονό¬ 
τος και να αναφέρει τους λόγους που το χαρακτηρίζει 
ακραίο, δυσμενές ή έκτακτο φαινόμενο 

β) να προσδιορίζει και να τεκμηριώνει τη φύση και 
την ένταση του ζημιογόνου αιτίου, καθώς και τα μέσα 
(μετεωρολογικά στοιχεία, φωτογραφίες, νίόοο, αερο¬ 
φωτογραφίες και δορυφορικές εικόνες, κ.α.), που χρη¬ 
σιμοποιήθηκαν για τη διαπίστωσή του 

γ) να προσδιορίζει τη γεωγραφική έκταση του ζημι¬ 
ογόνου γεγονότος (κατάλογος των Δήμων ή Κοινοτή¬ 
των) 

δ) να αναφέρει τάξη μεγέθους των ζημιών για κάθε 
παραγωγή ή εκμετάλλευση που ζημιώθηκε 

ε) να συγκεντρώνει τα απαραίτητα, για την τεκμη¬ 
ρίωση της ζημιάς, στοιχεία αποδόσεων και τιμών του 
έτους ζημιάς και της τριετίας αναφοράς, για όλες τις 
ζημιωθείσες καλλιέργειες 

στ) να εκτιμά το προϋπολογιζόμενο κόστος ενισχύ¬ 
σεων 

ζ) να εκτιμά, ανάλογα με την περίπτωση, την επί¬ 
πτωση των ζημιών στην οικονομική δραστηριότητα της 
περιοχής 

η) να γνωστοποιεί τις ημερομηνίες και τους τόπους, 
που συνέβησαν παρόμοια ζημιογόνα γεγονότα στο Νομό, 
για τα οποία ζητήθηκε η χορήγηση κρατικών ενισχύσε¬ 
ων κατά τη διάρκεια των παρελθόντων ετών. 

Η δεύτερη Επιτροπή ονομάζεται Κεντρική Συντονιστι¬ 
κή Επιτροπή (ΚΣΕ) είναι τριμελής και αποτελείται: 

I. σε περιπτώσεις εξαιρετικά μεγάλων ζημιών από έναν 
εκπρόσωπο του ΕΛ.Γ.Α., ένα Διευθυντή του Υπουργείου 
Αγροτικής Ανάπτυξης & Τροφίμων και έναν εκπρόσωπο 
των αγροτών (ΠΑΣΕΓΕΣ) 

II. στις λοιπές περιπτώσεις από 3 υπηρεσιακούς πα¬ 
ράγοντες του ΕΛ.Γ.Α. 

III. Τα μέλη των ανωτέρω Επιτροπών ορίζονται με Από¬ 
φαση του Προέδρου ΕΛ.Γ.Α., ο οποίος και αποφασίζει 
για την εφαρμογή της I ή II περίπτωσης 

Η ΚΣΕ μπορεί, με Απόφαση του Προέδρου ΕΛ.Γ.Α., να 
συνεπικουρείται στο έργο της από Ειδική Επιστημονική 
Επιτροπή (ΕΕΕ), αποτελούμενη από 1 εκπρόσωπο των 
Πανεπιστημιακών Ιδρυμάτων της Χώρας, 1 εκπρόσωπο 
του ΕΘΙΑΓΕ, 1 εκπρόσωπο Ειδικευμένων Ινστιτούτων 
(π.χ. Μπενάκειο) κλπ. Τα ανωτέρω μέλη ορίζονται με 
Απόφαση του Προέδρου ΕΛ.Γ.Α. 

Η ΚΣΕ συγκαλείται με τη λήψη της έκθεσης ή των 
εκθέσεων των ΠΕ. 

Έργο της ΚΣΕ είναι: 

α) η συγκέντρωση, η εξέταση και η αξιολόγηση των 
εκθέσεων των ΠΕ. 

β) η συγκέντρωση συμπληρωματικών στοιχείων από 
Επιτροπές ή άλλα Όργανα και Υπηρεσίες, όταν αυτό 
κρίνεται απαραίτητο. 

γ) η γνωμοδότηση εντός ΙΟημέρου από τη συγκέντρω¬ 
ση όλων των απαραίτητων στοιχείων. 

Μετά τη συγκέντρωση όλου του υλικού από την ΚΣΕ 
(πορίσματα ΕΕΕ, μετεωρολογικά δεδομένα, φωτογρα¬ 
φικό υλικό, εκθέσεις ΠΕ, κλπ.) συντάσσεται ολοκληρω¬ 
μένος φάκελος, ο οποίος διαβιβάζεται στον αρμόδιο 
Υπουργό προς έγκριση, κατά κανόνα σε ετήσια βάση. 

Εφόσον δοθεί η έγκριση από τους αρμόδιους Υπουρ¬ 
γούς Οικονομίας & Οικονομικών και Αγροτικής Ανάπτυ¬ 
ξης & Τροφίμων, ο ΕΛ.Γ.Α. ενημερώνει (μέσω των Μέσων 
Μαζικής Ενημέρωσης) το Δήμαρχο ή τον Πρόεδρο ή τον 
Ανταποκριτή για την έναρξη της σχετικής διαδικασίας 
υποβολής των Αιτήσεων Ενίσχυσης. 

ΑΡΘΡΟ 9 

ΥΠΟΒΟΛΗ ΑΙΤΗΣΗΣ ΧΟΡΗΓΗΣΗΣ ΕΝΙΣΧΥΣΗΣ 

1. Ο παραγωγός του οποίου η γεωργοκτηνοτροφική ή 
αλιευτική εκμετάλλευση ζημιώθηκε από τα προαναφε- 
ρόμενα ζημιογόνα αίτια σε ποσοστό μεγαλύτερο από 
τα όρια που προβλέπονται από τον παρόντα Κανονισμό, 
δικαιούται μέσα σε 15 ημέρες από την επομένη της 
δημοσίευσης της Ανακοίνωσης περί εγκρίσεως εφαρ¬ 
μογής της διαδικασίας από το αρμόδιο Υπουργείο, να 
υποβάλει ο ίδιος ή με τρίτο πρόσωπο τη σχετική αίτηση 
στο αρμόδιο όργανο του Δήμου ή της Κοινότητας. 

Κάθε κάτοχος γεωργοκτηνοτροφικής ή αλιευτικής 
εκμετάλλευσης υποβάλλει μία (1) αίτηση (φάκελος με 
τα απαιτούμενα δικαιολογητικά, όπως αυτά θα καθο¬ 
ρίζονται εκάστοτε), για το σύνολο των ζημιωθεισών 
δραστηριοτήτων στο Δήμο ή στην Κοινότητα, που 
βρίσκεται η γεωργοκτηνοτροφική ή αλιευτική του εκ¬ 
μετάλλευση, έστω και αν έχει εκμεταλλεύσεις σε πε¬ 
ρισσότερα του ενός Δημοτικά Διαμερίσματα του ιδίου 
Δήμου. Αν υπάρχουν ζημιωθείσες δραστηριότητες του 
ιδίου παραγωγού, σε άλλο Δήμο ή Κοινότητα του ιδίου 
Υποκαταστήματος του ΕΛ.Γ.Α. ή σε Δήμο ή Κοινότητα 
άλλου Υποκ/τος, πρέπει να υποβάλλεται και άλλη (νέα) 
αίτηση, χωρίς την υποβολή πλήρους φακέλου, με την 
προϋπόθεση ότι θα επισημαίνεται ο Δήμος ή η Κοινό¬ 
τητα στην οποία υποβλήθηκε ο πλήρης φάκελος. 

Αν η τελευταία ημέρα της προθεσμίας των 15 ημε¬ 
ρών είναι αργία, τότε η προθεσμία λήγει την επομένη 
εργάσιμη ημέρα. Η αίτηση ενίσχυσης που υποβάλλεται 
μετά την περίοδο της προθεσμίας των 15 ημερών, δεν 
λαμβάνεται υπόψη και δεν υποχρεώνει την Υπηρεσία 
στη διενέργεια εκτίμησης. Κατ’ εξαίρεση, σε περίπτωση 
υποβολής αίτησης ενίσχυσης μετά την περίοδο της 
προθεσμίας των 15 ημερών, μπορεί αυτή να γίνει δε¬ 
κτή, μόνο εφόσον για την καθυστέρηση υποβολής της 
συνέτρεξαν λόγοι ανωτέρας βίας, οι οποίοι αποδεικνύο- 
νται με επίσημα στοιχεία και εφόσον αυτή υποβάλλεται 
το αργότερο εντός μηνός από τη λήξη του γεγονότος 
ανωτέρας βίας. 

Σε περιπτώσεις ζημιών, οι οποίες προκαλούνται από 
τα προαναφερόμενα ζημιογόνα αίτια και δεν έγιναν 
αντικειμενικά έγκαιρα αντιληπτές (π.χ. ξηρασία), είναι 
δυνατόν να υποβληθούν αιτήσεις χορήγησης ενίσχυσης, 
μετά από έκθεση της αρμόδιας ΠΕ, σχετική εισήγηση 
της ΚΣΕ και Απόφασης του αρμόδιου Φορέα, με την 
οποία θα καθορίζονται όλες οι απαραίτητες λεπτομέ¬ 
ρειες για την υποβολή των αιτήσεων αυτών. 

2. Η αίτηση χορήγησης ενίσχυσης συντάσσεται σε 
ειδικό έντυπο αναλόγως του είδους της ζημιάς (Φυτική, 
Ζωική και Αλιευτική Παραγωγή ή Φυτικό, Ζωικό, Αλιευ¬ 
τικό, Πάγιο καιΈγγειο Κεφάλαιο). Στην αίτηση χορήγη¬ 


σης ενίσχυσης οπωσδήποτε πρέπει να αναγράφεται το 
ονοματεπώνυμο του ενδιαφερομένου, οι αριθμοί: δελτί¬ 
ου ταυτότητας (Α.Δ.Τ.), φορολογικού μητρώου (Α.Φ.Μ.), 
λογαριασμού τραπέζης, η διεύθυνση κατοικίας και το 
τηλέφωνο, καθώς και στοιχεία της εκμετάλλευσης (σύμ¬ 
φωνα με το έντυπο). 

3. Προκειμένου να γίνει δεκτή η Αίτηση Ενίσχυσης θα 
πρέπει να συνοδεύεται από όλα τα έγγραφα, όπως αυτά 
κάθε φορά ορίζονται, επικυρωμένα από οποιαδήποτε 
αρμόδια Υπηρεσία και ενδεικτικά: 

• Φορολογικά στοιχεία : 

- εκκαθαριστικό Εφορίας του εκάστοτε οικονομικού 
έτους ζημιάς (εισοδήματα προηγούμενου έτους) 

- αντίγραφα των εντύπων Ε1 της φορολογικής δήλω¬ 
σης, του προηγούμενου της ζημιάς οικονομικού έτους, 
ή εφόσον κρίνεται απαραίτητο και του έτους ζημιάς 

- αντίγραφο του εντύπου Ε9 και των τροποποιητικών 
του, εάν υπάρχουν θεωρημένα από την αρμόδια αρχή ή 
φωτοαντίγραφα συνοδευόμενα από Υπεύθυνη Δήλωση 
όπου θα βεβαιώνεται η ακρίβεια των εγγράφων, σύμ¬ 
φωνα με το άρθρο 11 του ν. 2690/1999. 

Εάν ο παραγωγός δεν υποχρεούται σε υποβολή φορο¬ 
λογικής δήλωσης εισοδήματος, πρέπει να προσκομίσει 
σχετικό παραστατικό από την αρμόδια ΔΟΥ που να το 
πιστοποιεί. 

• Αποδεικτικό κατοχής της εκμετάλλευσης: 

- Σε περίπτωση που η κατοχή της εκμετάλλευσης 
δεν διαπιστώνεται από το Ε1 ή το Ε9 θα ζητείται να 
αποδεικνύεται η κατοχή με την προσκόμιση είτε των 
σχετικών νόμιμων τίτλων ιδιοκτησίας (συμβολαιογρα¬ 
φικό έγγραφο μεταγεγραμμένο, τελεσίδικη απόφαση 
Δικαστηρίου μεταγεγραμμένη, παραχωρητήριο), είτε 
ένορκης βεβαίωσης δύο μαρτύρων ενώπιον Ειρηνοδί- 
κου ή Συμβολαιογράφου, με την οποία θα βεβαιώνουν 
τη χρήση και εκμετάλλευση του ενδιαφερομένου επί 
των συγκεκριμένων γεωργικών εκμεταλλεύσεων, είτε 
με πληρεξούσιο ή χρησιδάνειο μόνο μεταξύ συζύγων 
και γονέων-τέκνων. 

- Σε περίπτωση μισθωμένης εκμετάλλευσης και αγρο¬ 
ληψίας και προκειμένου ο ενοικιαστής να τύχει της ενί¬ 
σχυσης ανασύστασης, θα προσκομίζονται πρωτότυπα ή 
θεωρημένα, από τη Δ.Ο.Υ. όπου ανήκει η εκμετάλλευση, 
ιδιωτικά συμφωνητικά βεβαίας χρονολογίας, οπωσδήπο¬ 
τε με ημερομηνία μίσθωσης προγενέστερης της ζημιάς 
και διάρκειας τουλάχιστον 5 ή 10 ετών, κατά περίπτωση. 
Προκειμένου για μονοετείς καλλιέργειες θα προσκομί¬ 
ζεται το μισθωτήριο του έτους ζημιάς. Η Μίσθωση των 
καλλιεργειών μπορεί να αποδεικνύεται όταν στη Δήλω¬ 
ση Φορολογίας Εισοδήματος δηλώνεται το ποσό του 
ενοικίου, το οποίο αναλύεται σε συνημμένη κατάσταση, 
όπου αναγράφονται τα μισθούμενα αγροτεμάχια, το 
αντίστοιχο καταβληθέν μίσθωμα, το ονοματεπώνυμο 
του ιδιοκτήτη και ο Αριθμός Φορολογικού Μητρώου 
(ΑΦΜ) αυτού. 

Στις περιπτώσεις καλλιεργειών όπου η μίσθωση είχε 
καταρτισθεί προφορικά πριν την επέλευση του ζημιο¬ 
γόνου γεγονότος, τότε η προφορική αυτή συμφωνία 
μπορεί να αποδεικνύεται με ένορκη βεβαίωση ενώπιον 
Συμβολαιογράφου ή Ειρηνοδίκου. 

- Σε περίπτωση που η γεωργική εκμετάλλευση, μετά 
την επέλευση του ζημιογόνου αιτίου εντάχθηκε σε μη¬ 
τρώο (π.χ. Αμπελουργικό Μητρώο, κλπ.) και διαπιστωθεί 
ότι ο καλλιεργητής ο οποίος είναι σήμερα ο κάτοχος ή 

εκμεταλλευτής της καλλιέργειας, δεν είναι το ίδιο άτο¬ 
μο, με τον παραγωγό που κατείχε την εκμετάλλευση την 
ημερομηνία της ζημιάς, με τον οποίο όμως συνδέεται 
με συγγένεια α' βαθμού, τότε: 

α. εάν ο δικαιούχος, κατά την ημερομηνία της ζημιάς, 
παραγωγός έχει προβεί σε όλες, τις προβλεπόμενες από 
την παρούσα απόφαση, ενέργειες για την ανασύσταση 
της καλλιέργειας του, τότε του καταβάλλεται η αντί¬ 
στοιχη ενίσχυση ανασύστασης. Στην περίπτωση αυτή 
θα πρέπει να βεβαιωθεί, με Υπεύθυνη Δήλωση, από το 
σημερινό δικαιούχο, η διατήρηση της εκμετάλλευσης 
για το προβλεπόμενο χρονικό διάστημα 

β. εάν ο σημερινός κάτοχος ή εκμεταλλευτής της καλλι¬ 
έργειας έχει προβεί στις προβλεπόμενες ενέργειες για την 
ανασύσταση της καλλιέργειας, τότε θα πρέπει ι. να υποβάλ¬ 
λει όλα τα δικαιολογητικά προκειμένου να κριθεί ή όχι δικαι¬ 
ούχος της ενίσχυσης ιι. να προσκομίσει τα προβλεπόμενα 
από την παρούσα απόφαση έγγραφα ιιι. να προσκομίσει 
εξουσιοδότηση εκχώρησης της ενίσχυσης ανασύστασης, 
από τον προηγούμενο κάτοχο της εκμετάλλευσης. 

• Αντίγραφο της Αίτησης ΟΣΔΕ, έτους ζημιάς (ή της 
τελευταίας αίτησης ΟΣΔΕ, εφόσον δεν έχει ολοκληρω¬ 
θεί η διαδικασία του έτους που συνέβη το ζημιογόνο 
αίτιο), όπου αναγράφονται τα στοιχεία των αγροτεμα¬ 
χίων για τα οποία αιτείται κρατική ενίσχυση. Ειδικότερα 
για ελαιώνες και αμπελώνες θα αναγράφεται ο κωδικός 
(από το χαρτογραφικό υπόβαθρο) των δηλωμένων στο 
ελαιοκομικό ή αμπελουργικό μητρώο αγροτεμαχίων. 
Όσον αφορά το ζωικό κεφάλαιο απαιτείται αντίγραφο 
του μητρώου εκμετάλλευσης. 

• ασφαλιστική ενημερότητα 

• φωτοαντίγραφο της πρώτης σελίδας του Τραπεζι¬ 
κού Βιβλιαρίου, στο λογαριασμό του οποίου δηλώνει ότι 
θέλει να κατατεθεί το ποσό της ενίσχυσης 

4. Ο ενδιαφερόμενος, με την υποβολή της αίτησης 
χορήγησης ενίσχυσης, υποχρεούται να καταβάλει τέλη 
εκτίμησης, εφόσον αυτά καθορίζονται σε σχετική Από¬ 
φαση. Το αρμόδιο όργανο, αφού παραλάβει την αίτηση 
χορήγησης ενίσχυσης, την καταχωρεί στο ειδικό πρω¬ 
τόκολλο και παραδίδει στον ενδιαφερόμενο αντίγραφο, 
στο οποίο αναγράφεται ο αριθμός πρωτοκόλλου καθώς 
και η χρονολογία παραλαβής της αίτησης. 

5. Το αρμόδιο, για τη συγκέντρωση των Αιτήσεων, 
όργανο συντάσσει και υποβάλλει στον ΕΛ.Γ.Α.(περιφ- 
ερειακό Υποκ/μα), συνοπτικό σημείωμα των αιτήσεων 
χορήγησης ενίσχυσης, που έχουν υποβληθεί σε ειδικό 
έντυπο (ανάλογα με το είδος της ζημιάς). 

6. Μετά την παραλαβή των αιτήσεων χορήγησης ενίσχυ¬ 
σης των παραγωγών (μαζί με τα απαιτούμενα δικαιολογη- 
τικά, όπως αυτά θα καθορίζονται εκάστοτε), ακολουθεί Δι¬ 
οικητικός έλεγχος από αρμόδια όργανα του ΕΛ.Γ.Α.. Εάν σε 
φακέλους παραγωγών διαπιστώνονται ελλείψεις στοιχεί¬ 
ων, οι συγκεκριμένοι παραγωγοί ειδοποιούνται εγγράφως 
μέσω του Δήμου ή της Κοινότητας για την τακτοποίηση 
των εκκρεμοτήτων σε τακτή προθεσμία. Για όσες αιτήσεις 
χορήγησης ενίσχυσης διαπιστώνονται ελλείψεις, παρά την 
έγγραφη ειδοποίηση, ο ΕΛ.Γ.Α. δεν είναι υποχρεωμένος 
να προβεί στη διενέργεια της εκτίμησης. 

ΑΡΘΡΟ 10 

ΚΑΘΟΡΙΣΜΟΣ ΔΙΚΑΙΟΥΧΩΝ 

I. ΓΕΝΙΚΟΙ ΟΡΙΣΜΟΙ 

1. Γεωργός κατά κύρια απασχόληση είναι 


α) Το φυσικό πρόσωπο το οποίο είναι κάτοχος γεωρ¬ 
γικής εκμετάλλευσης, λαμβάνει τουλάχιστον το 50% του 
συνολικού του εισοδήματος από την απασχόληση του 
στη γεωργική εκμετάλλευση και απασχολείται σ’ αυτή 
αυτοπροσώπως και επαγγελματικά τουλάχιστον κατά 
το 50% του συνολικού χρόνου απασχόλησής του. 

β) Το μη φυσικό πρόσωπο το οποίο: 

Α. Είναι κάτοχος γεωργικής εκμετάλλευσης, ασκεί 
γεωργική δραστηριότητα και τα εισοδήματα που προ¬ 
έρχονται απ’ αυτή είναι ίσα ή μεγαλύτερα από τυχόν 
άλλα εισοδήματά του. 

Β. τα μέλη που κατέχουν την πλειοψηφία των μετοχών 
ασκούν γεωργία κατά κύρια απασχόληση, σύμφωνα με 
το εδάφιο α της περίπτωσης 1, της παραγράφου I, του 
παρόντος άρθρου. 

Γ. Εμφανίζεται με μια από τις παρακάτω μορφές: 

- Εταιρείες με οποιαδήποτε νομική μορφή. Στην πε¬ 
ρίπτωση αυτή, θα πρέπει το καταστατικό τους να απα¬ 
γορεύει τη μεταβίβαση μετοχών σε πρόσωπα που δεν 
ασκούν γεωργία κατά κύρια απασχόληση στο βαθμό, 
που ανατρέπεται ο περιοριστικός όρος της πλειοψηφίας 
της περίπτωσης 11.β)Β του παρόντος άρθρου. 

- Ενώσεις φυσικών προσώπων σε : 

• Ομάδες κοινής εκμετάλλευσης (Ομάδες Παραγωγών, 
Οργανώσεις Παραγωγών, κα) 

• Κλαδικές Οργανώσεις Παραγωγής Αγροτικών Συν/ 
σμών 

• Α.Σ.Ο. και Ε.Α.Σ. (του ν. 2810/2000 όπως αυτός ισχύ¬ 
ει) 

• ή όπως κάθε φορά θα ορίζεται στις σχετικές Κοι¬ 
νοτικές Αποφάσεις. 

2. Κάτοχος γεωργικής εκμετάλλευσης 

Ως κάτοχος γεωργικής εκμετάλλευσης θεωρείται: 

α) ο ιδιοκτήτης γεωργικής εκμετάλλευσης 

β) ο μισθωτής ή αγρολήπτης της γεωργικής εκμε¬ 
τάλλευσης, εφόσον η μίσθωση ή η αγροληψία έχει 
συναφθεί με έγγραφο δεόντως θεωρημένο, με χρονο¬ 
λογία προγενέστερη της επελεύσεως του ζημιογόνου 
γεγονότος 

γ) ο κατέχων γεωργική εκμετάλλευση με πληρεξούσιο 
θεωρημένο, με χρονολογία προγενέστερη της επελεύ¬ 
σεως του ζημιογόνου γεγονότος 

Η ιδιοκτησία της γεωργικής εκμετάλλευσης αποδει- 
κνύεται με την προσκόμιση των σχετικών νόμιμων τίτ¬ 
λων κυριότητας, σύμφωνα με τις σχετικές διατάξεις του 
αστικού κώδικα, που έχουν μεταγράφει νομίμως ή του 
εντύπου Ε9 και τυχόν συμπληρωματικών του, συνοδευ- 
όμενων από υπεύθυνη δήλωση για την ακρίβεια των 
στοιχείων ή ένορκης βεβαίωσης δύο μαρτύρων ενώπι¬ 
ον Ειρηνοδίκου ή συμβολαιογράφου, με την οποία θα 
βεβαιώνουν την κατοχή του ενδιαφερομένου επί των 
συγκεκριμένων ιδιοκτησιών. 

3. Αρχηγός γεωργικής εκμετάλλευσης 

Είναι το φυσικό πρόσωπο με πλήρη δικαιοπρακτική 
ικανότητα, το οποίο είναι οικονομικά και νομικά υπεύ¬ 
θυνο για τη γεωργική εκμετάλλευση και συμμετέχει 
κανονικά στη λειτουργία της. 

4. Ευρύτερη περιοχή της εκμετάλλευσης: 

Είναι η περιοχή στα πλαίσια της οποίας οι αποστάσεις 
μεταξύ μονίμου κατοικίας -όπως αυτή δηλώνεται από 
τον αιτούντα, στο έντυπο Ε1- και εκμετάλλευσης, είναι 
τέτοιες, ώστε να δικαιολογούν μέχρι και καθημερινές 
μεταβάσεις για προσωπική παρακολούθηση και ασχο- 

λίες σ’ αυτή και οπωσδήποτε δεν είναι μεγαλύτερες 
των 150 χιλιομέτρων. 

5. Γεωργικό και εξωγεωργικό εισόδημα: 

Η σύγκριση των εισοδημάτων (γεωργικών - εξωγεωρ- 
γικών) θα γίνεται από το εκκαθαριστικό της Εφορίας 
και σύμφωνα με τα παρακάτω: 

Α. Αγροτικά εισοδήματα 

Ως αγροτικά εισοδήματα χαρακτηρίζονται: 

1. τα εισοδήματα από τη γεωργία, κτηνοτροφία, αλιεία 

2. τα δασικά εισοδήματα 

3. τα εισοδήματα από αγροβιοτεχνία, αγροτουρισμό 
και αγροπεριβαλλοντικές δραστηριότητες, εφόσον οι 
επενδύσεις έχουν ενταχθεί σε Πρόγραμμα του Υπουρ¬ 
γείου 

4. η οποιαδήποτε μορφή ενίσχυσης (εξισωτική, επιλέ¬ 
ξιμα, κλπ.) που λαμβάνουν οι αγρότες από το Υπουρ¬ 
γείο 

5. το εισόδημα από λαϊκές αγορές, εφόσον ο ενδιαφε¬ 
ρόμενος έχει άδεια παραγωγού λαϊκών αγορών 

6. το εισόδημα από παροχή αγροτικής εργασίας σε 
δασαρχεία, αγροτικές εκμεταλλεύσεις τρίτων, κα. 

Β. Εξωαγροτικά εισοδήματα 

Ως εξωαγροτικά εισοδήματα χαρακτηρίζονται: 

1. Το εισόδημα που αποκτά το φυσικό πρόσωπο από 
την απασχόληση του σε δραστηριότητες αμέσως ή εμ¬ 
μέσως (εμπορικές δραστηριότητες, μισθοί, συντάξεις, 
κλπ.) 

2. Οι εξαιρέσεις των εδαφίων 6 και 7, της υποπερί¬ 
πτωσης Γ, της περίπτωσης 5 της παρούσας παραγρά¬ 
φου I, καθώς και κάθε άλλη χρηματική παροχή που δεν 
περιλαμβάνεται στις υποπεριπτώσεις Α, Β και Γ της 
περίπτωσης 5, της ιδίας παραγράφου. 

Γ. Εισοδήματα που δεν χαρακτηρίζονται Αγροτικά ή 
Εξωαγροτικά 

Τα εισοδήματα αυτά δεν λαμβάνονται υπόψη κατά 
τον υπολογισμό του ατομικού συνολικού εισοδήματος 
και είναι: 

1. τα επιδόματα ανεργίας 

2. τα επιδόματα που χορηγούνται για τη στήριξη ορι¬ 
σμένων κοινωνικών τάξεων (πολυτέκνων, κλπ.) 

3. τα επιδόματα αγωνιστών Εθνικής Αντίστασης 

4. Οι αποζημιώσεις, έξοδα παραστάσεων και γενικά οι 
περιοδικές καταβολές ποσών αιρετών μελών των ΟΤΑ, 
Νομαρχιακών Αυτοδιοικήσεων, Συνδικαλιστικών Φορέων, 
συνεταιρισμών, ΝΠΔΔ και ΝΠΙΔ, στα οποία συμμετέχουν 
σε εντεταλμένη υπηρεσία και για το χρόνο που συμ¬ 
μετέχουν σε αυτά 

5. Η επιδότηση των ενταχθέντων στο Πρόγραμμα 
«Επενδύσεις στις γεωργικές εκμεταλλεύσεις», το πριμ 
πρώτης εγκατάστασης των ενταχθέντων στο Πρόγραμ¬ 
μα «Ανανέωση της ηλικιακής σύνθεσης του Αγροτικού 
Πληθυσμού» 

6. Το τεκμήριο αγοράς ή κατοχής IX αυτοκινήτου εφό¬ 
σον εμφανίζονται μόνο αγροτικά εισοδήματα. Σε αντίθε¬ 
τη περίπτωση αυτό θα χαρακτηρίζεται εξωαγροτικά 

7. Το ενοίκιο ακινήτων, το εισόδημα από μετοχές, ομό¬ 
λογα εφόσον το συνολικό τους ετήσιο ύψος δεν υπερ¬ 
βαίνει το ήμισυ του εισοδήματος αναφοράς, όπως αυτό 
προσδιορίζεται κάθε φορά με Απόφαση του Υπουργού 
Αγροτικής Ανάπτυξης & Τροφίμων. Στην περίπτωση 
που τα εισοδήματα αυτά υπερβαίνουν το ήμισυ του 
εισοδήματος αναφοράς, στα εξωαγροτικά εισοδήματα 
θα υπολογίζεται το ποσόν υπέρβασης. 


II. ΔΙΚΑΙΟΥΧΟΙ 

Δικαιούχοι ενίσχυσης δύνανται να κριθούν όσοι 
εξ'αυτών δεν έχουν καμία υποχρέωση επιστροφής 
χρημάτων από άλλη ενίσχυση, η οποία κρίθηκε ως 
ασυμβίβαστη. 

Ειδικότερα, δικαιούχοι των οικονομικών ενισχύσεων 
δύνανται να κριθούν: 

1. Φυσικά ή μη φυσικά πρόσωπα, που πληρούν τις 
παρακάτω προϋποθέσεις: 

α) είναι κάτοχοι γεωργικής εκμετάλλευσης, 
β) είναι αρχηγοί της γεωργικής τους εκμετάλλευσης 
(όταν πρόκειται για φυσικά πρόσωπα), 
γ) είναι γεωργοί κατά κύρια απασχόληση, 
δ) είναι μόνιμοι κάτοικοι της ευρύτερης περιοχής της 
εκμετάλλευσης, με εξαίρεση τους μετακινούμενους 
κτηνοτρόφους και μελισσοτρόφους και τους κατόχους 
εντατικών γεωργικών εκμεταλλεύσεων (θερμοκηπιακές, 
ανθοκομικές επιχειρήσεις, συστηματική σταβλισμένη 
κτηνοτροφία, ιχθυοκαλλιέργειες κ.α.) 

2. Φυσικά πρόσωπα, που πληρούν τις προϋποθέσεις 
των εδαφίων α), β) και δ) της περίπτωσης 1, της παρού¬ 
σας παραγράφου II και το συνολικό εξωγεωργικό ατο¬ 
μικό εισόδημά τους είναι μικρότερο από το Εισόδημα 
Αναφοράς του έτους ζημιάς και είναι: 

α) Αγρότες μη κατά κύρια απασχόληση, 
β) Συνταξιούχοι οποιουδήποτε Ταμείου, 
γ) Μικροεπαγγελματίες (μικροκαφεπώλες, παντοπώ¬ 
λες, κουρείς, λιανοπωλητές κ.λπ.), μικροεισοδηματίες, 
περιστασιακοί εργάτες (δασεργάτες, αλιείς κλπ.) και οι 
μερικής απασχόλησης μισθωτοί, των οποίων το Εισόδη¬ 
μα από την παραπάνω απασχόληση δεν ξεπερνά τα 3 Ι* 
του Εισοδήματος Αναφοράς και ο χρόνος απασχόλησης 
δεν υπερβαίνει τα 140 ημερομίσθια για τους περιστασι- 
ακούς εργάτες και τους έξι (6) μήνες για τους μερικής 
απασχόλησης μισθωτούς (μέσος όρος τριετίας), 

3. Συνταξιούχοι γήρατος και αναπηρίας του Ο.Γ.Α., 
εφόσον το εξωγεωργικό ατομικό τους εισόδημα είναι 
μεγαλύτερο από το εισόδημα αναφοράς του έτους ζη¬ 
μιάς, αλλά μικρότερο από το γεωργικό ατομικό τους 
εισόδημα και πληρούν και τις προϋποθέσεις των εδα¬ 
φίων α), β) και δ) της περίπτωσης 1 της παρούσας πα¬ 
ραγράφου II. 

4. Νέοι αγρότες (κατά τις διατάξεις του Καν.1257/99, 
όπως ισχύει κάθε φορά), εφόσον η ένταξή τους έγινε 
πριν την επέλευση του ζημιογόνου αιτίου, τούτου απο- 
δεικνυομένου με την υποβολή της σχετικής απόφασης 
ένταξης, με τον περιορισμό της περίπτωσης 4 της πα¬ 
ραγράφου III του παρόντος άρθρου. 

III. Δεν δύνανται να κριθούν δικαιούχοι 

έστω και εάν πληρούν τις προϋποθέσεις των περι¬ 
πτώσεων 1, 2 και 3 της παραγράφου II του παρόντος 
άρθρου, οι εξής: 

1. Τα πρόσωπα, τα οποία διαθέτουν συνολικό οικογε¬ 
νειακό Εισόδημα (γεωργικό και εξωγεωργικό) μεγαλύ¬ 
τερο από το τριπλάσιο του Εισοδήματος Αναφοράς του 
έτους ζημιάς, εκτός των περιπτώσεων που το Γ εωργικό 
Οικογενειακό Εισόδημα είναι μεγαλύτερο του Εξωγε- 
ωργικού Οικογενειακού Εισοδήματος. 

2. Οι μόνιμοι ή με σύμβαση υπάλληλοι του Δημοσί¬ 
ου, Ο.Τ.Α., Ν.Π.Δ.Δ., οι ιδιωτικοί υπάλληλοι, οι ελεύθεροι 
επαγγελματίες [με εξαίρεση την κατηγορία II.2γ] και 
οι σπουδαστές οποιοσδήποτε βαθμίδας. Επίσης οι συ¬ 
νταξιούχοι άλλων ταμείων πλην του Ο.Γ.Α., που έχουν 

συνολικό ατομικό εξωγεωργικό εισόδημα μεγαλύτερο 
από το εισόδημα αναφοράς του έτους ζημιάς. 

3. Τα πρόσωπα που έχουν ενταχθεί στο παρελθόν 
σε πρόγραμμα του Υπουργείου Αγροτικής Ανάπτυξης 
& Τροφίμων και δήλωσαν ψευδή στοιχεία ή αθέτησαν, 
με υπαιτιότητα τους, τους όρους και τις προϋποθέσεις 
που ανέλαβαν. 

4. Τα πρόσωπα που έχουν καταδικασθεί την τελευταία 
πριν τη ζημιά τριετία. Η καταδίκη πρέπει να αφορά 
σε μια από τις παρακάτω περιπτώσεις: α) εξαπάτηση 
του Δημοσίου, β) υποθέσεις εμπορίας και καλλιέργειας 
ναρκωτικών ουσιών, γ) Ζωοκλοπή, δ) Καταστροφή του 
περιβάλλοντος, για τη συγκεκριμένη δραστηριότητα και 
στο συγκεκριμένο χώρο, για τον οποίο υποβάλλεται το 
αίτημα κρατικής ενίσχυσης. 

5. Τα πρόσωπα που έχουν ενταχθεί στο Πρόγραμμα 
της πρόωρης συνταξιοδότησης αγροτών (κατά τις δι¬ 
ατάξεις του Καν.1257/1999) πριν την επέλευση του ζη¬ 
μιογόνου γεγονότος. 

6. α) Τα φυσικά πρόσωπα που δεν έχουν ελληνική 
υπηκοότητα ή υπηκοότητα άλλου κράτους-μέλους της 
Ε.Ε. 

β) Τα νομικά πρόσωπα, των οποίων τα μέλη, που 
κατέχουν την πλειοψηφία των μετοχών, δεν έχουν Ελλη¬ 
νική υπηκοότητα ή υπηκοότητα άλλου κράτους-μέλους 
της Ε.Ε. 

7. Τα φυσικά ή νομικά πρόσωπα, κάτοχοι συστημα¬ 
τικών εκμεταλλεύσεων, που δεν κατέχουν τη νόμιμη 
άδεια έγκρισης λειτουργίας της συγκεκριμένης εκμε¬ 
τάλλευσης. 

Η ακρίβεια των στοιχείων για τις περιπτώσεις 3, 4 και 
5, της παραγράφου III, του παρόντος άρθρου αποδει- 
κνύεται με υπεύθυνη δήλωση. 

IV. Δικαιούχοι ανασύστασης Φυτικού Κεφαλαίου 
Ως δικαιούχοι ανασύστασης φυτικού κεφαλαίου δύ- 
νανται να κριθούν και φυσικά ή μη φυσικά πρόσωπα 
που δεν υπάγονται στις προαναφερόμενες περιπτώσεις 
(δηλαδή κατά κύριο επάγγελμα αγρότες, μικροεισοδη- 
ματίες, μικροεπαγγελματίες, κ.λπ.) εφόσον πληρούν τις 
παρακάτω προϋποθέσεις: 
α. είναι κάτοχοι γεωργικής εκμετάλλευσης 
β. είναι αρχηγοί της γεωργικής τους εκμετάλλευσης 
(όταν πρόκειται για φυσικά πρόσωπα) και παρουσιάζουν 
γεωργικό εισόδημα από τη συγκεκριμένη γεωργική δρα¬ 
στηριότητα (έντυπο Ε1, εκκαθαριστικό) 
γ. δεν υπάγονται στην κατηγορία των περιπτώσεων 
3 και 4 της παραγράφου III του παρόντος άρθρου, σύμ¬ 
φωνα με υπεύθυνη δήλωση τους 
δ. είναι Έλληνες υπήκοοι ή άλλου κράτους - μέλους 
της .Ε.Ε. 

ε. το συνολικό οικογενειακό τους εισόδημα (γεωργικό 
και εξωγεωργικό) δεν είναι μεγαλύτερο από το τριπλά¬ 
σιο του εισοδήματος αναφοράς του έτους ζημιάς. 

ΚΕΦΑΛΑΙΟ ΤΡΙΤΟ 

Αρθρο 11 
ΕΚΤΙΜΗΤΕΣ 

1. Η εκτίμηση της ζημιάς διενεργείται από αρμόδιους, 
εξουσιοδοτημένους υπαλλήλους του ΕΛ.Γ.Α., όπως θα 
ορίζονται με σχετικές Αποφάσεις της Διοίκησης του 
ΕΛ.Γ.Α. ή Οργάνου που έχει εξουσιοδοτηθεί για το σκο¬ 
πό αυτό. 


2. Σε όσες περιπτώσεις λόγω της φύσεως της ζημιάς 
απαιτείται η ανάθεση καθηκόντων εκτιμητή και σε επι¬ 
στήμονες άλλων κλάδων (π.χ Μηχανικοί) ή σε ειδικούς 
επιστήμονες (π.χ Ιχθυολόγοι), αυτή γίνεται με απόφαση 
του Προέδρου του ΕΛ.Γ.Α.. 

3. Η ανάθεση καθηκόντων εκτιμητή σε υπαλλήλους 
του ευρύτερου Δημόσιου Τομέα γίνεται μετά από έγκρι¬ 
ση της Υπηρεσίας που υπηρετούν. 

4. Η άσκηση των καθηκόντων εκτιμητή αποτελεί υπη¬ 
ρεσιακό καθήκον για τον υπάλληλο, στον οποίο ανατί¬ 
θεται η εκτέλεση αυτών. 

ΑΡΘΡΟ 12 
ΕΚΤΙΜΗΣΗ 

1. Ο χρόνος εκτίμησης καθορίζεται από τον ΕΛ.Γ.Α. 
ανάλογα με τη φύση και έκταση της ζημιάς και τις ανά¬ 
γκες επέμβασης για αποκατάσταση. Στις περιπτώσεις 
όπου λόγω άλλων αστάθμητων παραγόντων, δεν είναι 
δυνατή η εξατομίκευση της ζημιάς έγκαιρα, ο καλλι¬ 
εργητής είναι υποχρεωμένος να αφήσει «μάρτυρες», 
δηλαδή άθικτα (ακαλλιέργητα ή ασυγκόμιστα) τμήματα 
της καλλιέργειάς του και συγκεκριμένα: 

α. Για αροτραίες καλλιέργειες, από ένα τμήμα (λω¬ 
ρίδα) που να έχει πλάτος ένα (1) μέτρο και το μήκος 
μιας διάστασης του αγροτεμαχίου και στα δύο άκρα 
αυτού. 

β. Γ ια πρεμνοειδείς καλλιέργειες ολόκληρες τις ακραί¬ 
ες γραμμές, οι οποίες θα καθορίζουν και τα όρια του 
αγροτεμαχίου. 

γ. Για δενδρώδεις καλλιέργειες, διάσπαρτα, σ’ όλη 
την έκταση του αγροτεμαχίου τόσα δένδρα όση είναι η 
αναλογία ένα (1) δένδρο για κάθε είκοσι (20) δένδρα. 

2. α. Σε περιπτώσεις ζημιών σε ανθοκομικές καλλιέργει¬ 
ες - φυτώρια, ο ΕΛ.Γ.Α. θα πρέπει να προβεί σε άμεση 
εκτίμηση. 

β. Σε περιπτώσεις ζημιών στο Ζωικό και Αλιευτικό 
Κεφάλαιο, οι εκτιμήσεις διενεργούνται άμεσα. 

3. Η εκτίμηση της ζημιάς κάθε εκμετάλλευσης που ζη¬ 
μιώθηκε διενεργείται σύμφωνα με τους κανόνες της επι¬ 
στήμης, ανάλογα με τη φύση της ζημιάς, από ένα μόνο 
εκτιμητή ή από επιτροπή όπου κρίνεται αναγκαίο. 

4. Ο εκτιμητής οφείλει να κάνει την εκτίμηση αμέσως 
μόλις λάβει τη σχετική εντολή από τον Πρόεδρο του 
ΕΛ.Γ.Α. ή από άλλο πρόσωπο, που έχει εξουσιοδοτηθεί 
γί αυτό το σκοπό. 

5. Η ημερομηνία που θα αρχίσουν οι εκτιμήσεις στην 
περιοχή κάθε Δήμου ή Κοινότητας γίνεται γνωστή στους 
ενδιαφερομένους με ανακοίνωση, που τοιχοκολλάται 
από τον Ανταποκριτή στα γραφεία του Δήμου ή της Κοι¬ 
νότητας. Κατά την εκτίμηση μπορεί, εφόσον το θέλουν, 
να είναι παρόντες οι ενδιαφερόμενοι, καθώς επίσης και 
εκπρόσωπος των Οργανώσεων των παραγωγών και να 
εκθέτουν τις απόψεις τους ή να παρέχουν κάθε σχετική 
πληροφορία ή στοιχεία για τη ζημιά. 

Ο ενδιαφερόμενος είναι υποχρεωμένος να υποδείξει 
την εκμετάλλευση που ζημιώθηκε ή να παρευρίσκεται 
κατά την εκτίμηση, εφόσον του ζητηθεί αυτό από τον 
εκτιμητή. Οφείλει να δώσει στον εκτιμητή κάθε πληρο¬ 
φορία και αποδεικτικό στοιχείο, που θα του ζητηθεί σχε¬ 
τικά με τη νομιμότητα, κυριότητα της εκμετάλλευσης 
που δήλωσε. Επίσης ο ενδιαφερόμενος έχει υποχρέωση, 
όταν του ζητηθεί από τον εκτιμητή, να προσκομίσει 
έγγραφα στοιχεία (οικονομικά ή στατιστικά) για την 

εκμετάλλευση των προηγούμενων τριών (3) χρόνων. 
Στοιχεία αυτής της μορφής είναι αυτά, που τηρούνται 
από το Δήμο ή την Κοινότητα, τις Συνεταιριστικές ή 
άλλες Οργανώσεις, τα αντίγραφα τιμολογίων πώλησης, 
οι τυχόν εκκαθαρίσεις λαχαναγορών κ.λπ. 

Σε περίπτωση, που ο ενδιαφερόμενος αρνηθεί ή να 
υποδείξει την εκμετάλλευση που δήλωσε για να γίνει 
η εκτίμηση ή να επιτρέψει στον εκτιμητή την είσοδο 
σε αυτή ή να προσκομίσει στοιχεία, που ν’ αποδεικνύ- 
ουν ότι αυτός είναι ο κάτοχος της εκμετάλλευσης, που 
ζημιώθηκε ή δεν παρευρίσκεται στην εκτίμηση αν και 
έχει κληθεί να είναι παρών αυτός ή αντιπρόσωπός του - 
εκτός από την περίπτωση δικαιολογημένης απουσίας- ή 
δε δίνει στοιχεία και πληροφορίες, με τα οποία αποδει- 
κνύεται η νομιμότητα της εκμετάλλευσης, ή υποδεικνύει 
εσκεμμένα άλλη εκμετάλλευση ως δική του, θεωρείται 
ότι, έχει παραιτηθεί από την αίτηση που υπέβαλε. Στις 
περιπτώσεις αυτές, συντάσσεται σχετικό πρακτικό, που 
υπογράφεται από τον εκτιμητή και τον οριοδείκτη ή δύο 
μάρτυρες όταν δεν υπάρχει οριοδείκτης ή τον αρμόδιο 
Ανταποκριτή. Αντίγραφο του πρακτικού αποστέλλε- 
ται μαζί με τον πίνακα ζημιών και με τη φροντίδα του 
Ανταποκριτή τοιχοκολλάται στο Δημοτικό ή Κοινοτικό 
Κατάστημα. 

6. Οι Δήμαρχοι ή οι Πρόεδροι Κοινοτήτων, οι Πρόεδροι 
Τοπικών Συμβουλίων των Δημοτικών Διαμερισμάτων, οι 
Πρόεδροι Συνεταιρισμών, οι Πρόεδροι Αγροτικών Συλλό¬ 
γων, οι Υπάλληλοι του ευρύτερου Δημόσιου Τομέα και 
τα όργανα Αστυνομίας είναι υποχρεωμένοι να δίνουν 
κάθε πληροφορία ή βοήθεια που πιθανόν να ζητηθεί 
από τους εκτιμητές ή τα όργανα του ΕΛ.Γ.Α. 

7. Ο εκτιμητής καταχωρίζει το πόρισμα της εκτίμη¬ 
σης, που διενεργήθηκε, κατά είδος χωριστά σε κάθε 
εκμετάλλευση, σε ειδικό έντυπο, του οποίου ο τύπος 
και οι ενδείξεις εγκρίνονται από τον ΕΛ.Γ.Α. Μετά τη 
μηχανογραφική επεξεργασία των πορισμάτων, κοινοποι¬ 
είται από τον ΕΛ.Γ.Α., στον ανταποκριτή του αντίστοιχου 
Δήμου ή της Κοινότητας, πίνακας με τα πορίσματα των 
εκτιμήσεων-ενισχύσεων. Ο Ανταποκριτής υποχρεούται 
χωρίς καθυστέρηση και μάλιστα την ίδια ημέρα της 
παραλαβής να καλέσει με σχετική πρόσκληση, η οποία 
τοιχοκολλάται στα Γραφεία του Δήμου ή της Κοινό¬ 
τητας, τους ενδιαφερομένους, να λάβουν γνώση των 
πορισμάτων της εκτίμησης. Για την τοιχοκόλληση της 
πρόσκλησης ο Ανταποκριτής συντάσσει πράξη, η οποία 
υπογράφεται από τον ίδιο και δύο μάρτυρες. 

8. Σε περίπτωση κατά την οποία, από τις επισημάν¬ 
σεις που διενεργήθηκαν σε ορισμένες τοπικές περιοχές 
διαπιστώθηκε ότι η απώλεια παραγωγής δε φθάνει το 
κατώτατο όριο ζημιάς, τότε διενεργούνται δειγματο¬ 
ληπτικές εκτιμήσεις αντί των εξατομικευμένων εκτιμή¬ 
σεων. Το πόρισμα των δειγματοληπτικών εκτιμήσεων 
γίνεται γνωστό με έγγραφο στον Ανταποκριτή, σύμφω¬ 
να με όσα ορίζονται στην προηγούμενη παράγραφο, τα 
οποία εφαρμόζονται ανάλογα, για να λάβουν γνώση 
οι ενδιαφερόμενοι. Κατά του πορίσματος αυτού των 
δειγματοληπτικών εκτιμήσεων, είναι δυνατή η άσκηση 
του ένδικου μέσου της υποβολής ενστάσεως. 

9. Σε ορισμένες περιπτώσεις, όπου παρατηρείται 
ομοιογένεια των ζημιών, με σκοπό την απλούστευση 
και συντόμευση των διαδικασιών και του χρόνου εκτί¬ 
μησης, μπορεί να διενεργείται συνολική εκτίμηση για 
τον καθορισμό του ποσοστού ζημιάς, κατ’ είδος και 


γεωγραφική ζώνη, από Επιτροπή η οποία αποτελείται 
από τρεις (3) τουλάχιστον εκτιμητές που ορίζονται από 
τον ΕΛ.Γ.Α. Η συνολική αυτή εκτίμηση αφορά σε όλες 
τις εκμεταλλεύσεις της γεωγραφικής ζώνης που επλήγη, 
κατά είδος, εκτός εκείνων που ρητά αναφέρονται και 
εξαιρούνται στο πρακτικό πραγματογνωμοσύνης. Με 
βάση το ποσοστό ζημιάς, της κατά τα παραπάνω συ¬ 
νολικής αυτής εκτίμησης, συντάσσονται τα πορίσματα 
κατά δικαιούχο, μηχανογραφούνται και αναρτώνται στα 
αντίστοιχα Δημοτικά Διαμερίσματα. Το ποσοστό ζημιάς, 
όπως καθορίζεται από την Επιτροπή δεσμεύει τόσο τον 
ΕΛ.Γ.Α. όσο και τους ενδιαφερομένους και είναι οριστικό 
και αμετάκλητο, συνεπώς κατά αυτού δεν επιτρέπεται 
υποβολή αίτησης επανεκτίμησης. 

ΑΡΘΡΟ 13 
ΕΠΑΝΕΚΤΙΜΗΣΗ 

1. Το πόρισμα της εκτίμησης, που διενεργήθηκε, γί¬ 
νεται οριστικό μετά την πάροδο είκοσι (20) ημερών 
από της επομένης της τοιχοκόλλησης της πρόσκλησης 
προς τους ενδιαφερομένους για να προσέλθουν και 
να λάβουν γνώση των πορισμάτων εκτίμησης. Πέραν 
αυτής της ημερομηνίας οι ενστάσεις απορρίπτονται 
ως εκπρόθεσμες. 

2. Μέσα στην παραπάνω προθεσμία των είκοσι ημε¬ 
ρών, ο ενδιαφερόμενος έχει το δικαίωμα να υποβάλλει 
στον αρμόδιο Ανταποκριτή του ΕΛ.Γ.Α.: 

-Ένσταση Διοικητικού Ελέγχου 

Στην αίτηση-ένσταση Διοικητικού Ελέγχου πρέπει να 
επισυνάπτονται απαραίτητα όλα τα ζητούμενα δικαιο- 
λογητικά για να κριθεί ο ενδιαφερόμενος δικαιούχος 
κρατικής ενίσχυσης. Η αίτηση αυτή υποβάλλεται ατε- 
λώς. 

Σε περίπτωση, που κατά την εξέταση της ένστασης 
διοικητικού ελέγχου ο ενδιαφερόμενος κριθεί μη δι¬ 
καιούχος, παύει οριστικά κάθε περαιτέρω διεκδίκηση 
οικονομικής ενίσχυσης. 

-Ένσταση κατά του πορίσματος εκτίμησης 

Στην αίτηση-ένσταση κατά του πορίσματος αναγρά¬ 
φονται όλα τα στοιχεία του πορίσματος, για το οποίο 
ζητείται επανεκτίμηση, όπως έχουν καθοριστεί στο 
φύλλο εκτίμησης, καθώς και οι λόγοι για τους οποίους 
ζητείται επανεκτίμηση. 

Η αίτηση-ένσταση δεν λαμβάνεται υπόψη αν δεν υπο¬ 
βληθεί εμπρόθεσμα και δε συνοδεύεται από την κα¬ 
ταβολή τελών επανεκτίμησης, τα οποία ορίζονται στο 
διπλάσιο των τελών εκτίμησης, εφόσον προβλέπονται. 

Προκειμένου περί ενστάσεων για διοικητικό έλεγχο 
και εφόσον ο αϊτών προσκομίσει τα απαιτούμενα δικαι- 
ολογητικά και κριθεί Δικαιούχος : 

α. Του κοινοποιείται το πόρισμα εκτίμησης, εφ’ όσον 
έχει γίνει εκτίμηση της ζημιάς. 

β. Διενεργείται εκτίμηση της ζημιάς και του κοινο¬ 
ποιείται το πόρισμα 

Και στις δύο ανωτέρω περιπτώσεις μπορεί να υποβλη¬ 
θεί αίτηση επανεκτίμησης εφόσον ο ενδιαφερόμενος δε 
συμφωνεί με το πόρισμα της εκτίμησης. Σε περίπτωση 
υποβολής εκπρόθεσμης αίτησης επανεκτίμησης, εφαρ¬ 
μόζονται ανάλογα οι διατάξεις, που ισχύουν και για την 
αποδοχή εκπρόθεσμης αίτησης ζημιάς. 

3. Επανεκτίμηση έχει δικαίωμα να ζητήσει και ο ΕΛ.Γ.Α. 
μέχρι να οριστικοποιηθούν τα πορίσματα εκτίμησης. 
Η αίτηση επανεκτίμησης δεν λαμβάνεται υπ’ όψη και 

ο ενδιαφερόμενος θεωρείται ότι έχει παραιτηθεί από 
αυτή, αν προσκληθεί από τους επανεκτιμητές και δεν 
προσκομίσει μέσα σε τακτή προθεσμία έγγραφα στοι¬ 
χεία, πληροφορίες και δεν παρέχει διευκολύνσεις για 
τη διενέργεια της επανεκτίμησης. 

Επίσης σε περίπτωση που ο ενδιαφερόμενος αρνηθεί 
να υποδείξει την εκμετάλλευση για την οποία υπέβαλε 
ένσταση ή να επιτρέψει στους επανεκτιμητές την είσο¬ 
δο σ’ αυτή ή να προσκομίσει στοιχεία που να αποδει- 
κνύουν ότι αυτός είναι ο εκμεταλλευτής, θεωρείται ότι 
έχει παραιτηθεί από την αίτηση επανεκτίμησης. 

4. Η επανεκτίμηση διενεργείταί: 

α. Από έναν υπάλληλο που ορίζεται από τον ΕΛ.Γ.Α., 
προκειμένου για εξέταση ενστάσεων διοικητικού ελέγ¬ 
χου. 

β. Από δύο εκτιμητές που ορίζονται από τον ΕΛ.Γ.Α., σε 
περίπτωση ενστάσεως κατά πορίσματος εκτίμησης. 

5. Σε περίπτωση διαφωνίας των επανεκτιμητών ορί¬ 
ζεται απ’ αυτούς άλλος εκτιμητής, ως διαιτητής, από 
πίνακα που περιλαμβάνει 10 τουλάχιστον διαιτητές. Οι 
πίνακες διαιτητών καταρτίζονται χωριστά κατά Περι¬ 
φερειακό Υποκ/μα, το Σεπτέμβριο μήνα κάθε ημερολο¬ 
γιακού έτους και αφού εγκριθούν από τον Πρόεδρο του 
ΕΛ.Γ.Α., ισχύουν για το επόμενο ημερολογιακό έτος. Σε 
περίπτωση διαφωνίας των επανεκτιμητών ως προς το 
πρόσωπο του διαιτητή, την επανεκτίμηση διενεργεί ο 
Πρόεδρος της ΠΕ και σε περίπτωση που υπάρχει και 
γί αυτόν κώλυμα, μέλος της ΚΣΕ. 

6. Για τη διενέργεια των επανεκτιμήσεων εφαρμόζο¬ 
νται ανάλογα όλες οι διατάξεις του παρόντος κανονι¬ 
σμού που αφορούν τις εκτιμήσεις. 

7. Οι επανεκτιμητές ή ο διαιτητής ή ο Πρόεδρος της 
ΠΕ ή το μέλος της ΚΣΕ καταχωρίζουν το πόρισμα της 
επανεκτίμησης που διενεργήθηκε κατ’ είδος και κατ' 
εκμετάλλευση, σε ειδικό έντυπο πίνακα, του οποίου ο 
τύπος και οι ενδείξεις εγκρίνονται από τον Πρόεδρο 
του ΕΛ.Γ.Α.. Αντίγραφο του πίνακα κοινοποιείται στον 
Ανταποκριτή του Δήμου ή της Κοινότητας. Ο Αντα¬ 
ποκριτής έχει υποχρέωση χωρίς καθυστέρηση και μά¬ 
λιστα την ίδια μέρα της παραλαβής, να καλέσει, με 
σχετική πρόσκληση που τοιχοκολλάται στα γραφεία 
του Δήμου ή της Κοινότητας, τους ενδιαφερομένους 
να λάβουν γνώση των πορισμάτων της επανεκτίμησης. 
Γ ια την τοιχοκόλληση της πρόσκλησης ο Ανταποκριτής 
συντάσσει πράξη, η οποία υπογράφεται από τον ίδιο 
και δύο μάρτυρες. 

8. Οι επανεκτιμητές, ο διαιτητής ή ο Πρόεδρος της ΠΕ 
ή το μέλος της ΚΣΕ δεν δεσμεύονται από τα πορίσματα 
της εκτίμησης, εκτιμώντας από την αρχή τη ζημιά. 

9. Με την επιφύλαξη των διατάξεων του άρθρου 15 του 
παρόντος Κανονισμού, το πόρισμα της επανεκτίμησης 
είναι οριστικό και δεν μπορεί να ασκηθεί κατ’ αυτού 
άλλο ένδικο μέσο. 

ΑΡΘΡΟ 14 

ΠΡΑΓΜΑΤΟΓΝΩΜΟΣΥΝΗ ΑΛΛΕΠΑΛΛΗΛΩΝ ΖΗΜΙΩΝ 

Σε περίπτωση νέας ζημιάς στην ίδια εκμετάλλευση 
και εντός του ίδιου έτους, η πραγματογνωμοσύνη της 
ζημιάς (εκτίμηση, επανεκτίμηση) διενεργείταί σύμφωνα 
με τα όσα ορίζονται στα άρθρα 12 και 13 του παρόντος 
Κανονισμού με τις παρακάτω παρεκκλίσεις : 

1. Αν το πόρισμα της πραγματογνωμοσύνης της προηγού¬ 
μενης ή των προηγούμενων ζημιών έχει γίνει οριστικό. 


α. σε περίπτωση κατά την οποία το ποσοστό της 
ζημιάς στην εκμετάλλευση από προηγούμενη ή από 
όλες τις προηγούμενες ζημιές αθροιστικά είναι μέχρι 
τα προβλεπόμενα όρια για τη χορήγηση κρατικής ενί¬ 
σχυσης, η πραγματογνωμοσύνη της νέας ζημιάς θα ανα- 
φέρεται και σε όλες τις προηγούμενες ζημιές ώστε το 
πόρισμα, που τελικά διαμορφώνεται να εκφράζει ενιαία 
τη συνολική ζημιά. 

β. σε περίπτωση κατά την οποία το ποσοστό ζημιάς 
στην εκμετάλλευση από προηγούμενη ή από όλες τις 
προηγούμενες ζημιές αθροιστικά είναι μεγαλύτερο από 
τα προβλεπόμενα όρια για τη χορήγηση κρατικής ενί¬ 
σχυσης, η πραγματο-γνωμοσύνη της ζημιάς, που γίνεται 
μετά το νέο ζημιογόνο αίτιο, αναφέρεται στην πραγμα¬ 
τική κατάσταση που διαμορφώθηκε στην εκμετάλλευση 
μετά την προηγούμενη ζημιά. Στην περίπτωση αυτή το 
πόρισμα της πραγματογνωμοσύνης χαρακτηρίζεται σαν 
πόρισμα νεότερης ζημιάς. 

2. Αν μέχρι το χρόνο του νέου ζημιογόνου αιτίου, δεν 
έχει διενεργηθεί πραγματογνωμοσύνη της προηγού¬ 
μενης ή των προηγούμενων ζημιών ή έχει διενεργη¬ 
θεί πραγματογνωμοσύνη, αλλά το πόρισμα δεν είναι 
ακόμη οριστικό, η πραγματογνωμοσύνη αναφέρεται και 
συμπεριλαμβάνει όλες τις προηγούμενες ζημιές, ώστε 
το πόρισμα που διαμορφώνεται να εκφράζει ενιαία τη 
συνολική ζημιά (πόρισμα ενιαίο αθροιστικό). 

Στη διαμόρφωση του ενιαίου αυτού αθροιστικού πο¬ 
ρίσματος λαμβάνεται επίσης υπόψη και η προηγούμενη 
ή οι προηγούμενες ζημιές, για τις οποίες δεν υπήρχε 
η υποχρέωση να υποβληθεί αίτηση χορήγησης ενίσχυ¬ 
σης, σύμφωνα με τις διατάξεις της παραγράφου 1 του 
άρθρου 9, μέχρι το ύψος ζημιάς, που τεκμηριώνεται 
δικαίωμα κρατικής ενίσχυσης. 

ΑΡΘΡΟ 15 

ΑΝΑΘΕΩΡΗΣΗ ΠΟΡΙΣΜΑΤΟΣ 
ΠΡΑΓΜΑΤΟΓΝΩΜΟΣΥΝΗΣ 

1. Ο Πρόεδρος του ΕΛ.Γ.Α. μπορεί σε κάθε βαθμό της 
διαδικασίας αναγνώρισης ή εκκαθάρισης της ζημιάς 
και μετά ακόμη από την καταβολή της κρατικής ενί¬ 
σχυσης να ασκήσει κατά την κρίση του προσφυγή για 
αναθεώρηση των πορισμάτων πραγματογνωμοσύνης, 
εφ’ όσον περιέλθουν σε γνώση του στοιχεία, επί των 
οποίων μπορεί να θεμελιωθεί ότι, υπάρχει πλάνη ως 
προς τα στοιχεία που συνθέτουν το πόρισμα της πραγ¬ 
ματογνωμοσύνης. 

2. Η προσφυγή για την αναθεώρηση των πορισμάτων 
πραγματογνωμοσύνης κατατίθεται στην Κεντρική Διοί¬ 
κηση του ΕΛ.Γ.Α. μέσα σε εύλογο χρόνο από τότε που 
έγιναν γνωστά τα στοιχεία που την θεμελιώνουν. 

3. Επί της προσφυγής αποφασίζει οριστικά και τελε¬ 
σίδικα τριμελής επιτροπή, η οποία συγκροτείται από 
τον Νομάρχη και αποτελείται από δύο εκτιμητές υπαλ¬ 
λήλους του Δημοσίου ή ευρύτερου Δημοσίου Τομέα 
και από έναν εκτιμητή του ΕΛ.Γ.Α., που επιλέγεται επί¬ 
σης από τον Νομάρχη, από πίνακα που περιλαμβάνει 
πέντε τουλάχιστον εκτιμητές υπαλλήλους του ΕΛ.Γ.Α.. 
Η επιτροπή δεν δεσμεύεται από το πόρισμα πραγμα¬ 
τογνωμοσύνης (εκτίμηση-επανεκτίμηση) και μπορεί να 
αναθεωρήσει οποιοδήποτε στοιχείο του πορίσματος. 
Γ ια τη διενέργεια της αναθεώρησης εφαρμόζονται ανά¬ 
λογα όλες οι διατάξεις του κανονισμού που αφορούν 
στις επανεκτιμήσεις. 

4. Με βάση το πόρισμα της Επιτροπής Αναθεωρήσε- 
ως διενεργείται νέα εκκαθάριση της ζημιάς σύμφωνα 
με τις διατάξεις των άρθρων 18 και 19 του Κανονισμού 
και ή ζητείται από τον ενδιαφερόμενο η επιστροφή 
της διαφοράς, σε περίπτωση που έλαβε μεγαλύτερη 
κρατική ενίσχυση χωρίς να τη δικαιούται (αχρεωστή- 
τως) ή καταβάλλεται σ’ αυτόν τυχόν πρόσθετη κρατική 
ενίσχυση. 

ΑΡΘΡΟ 16 
ΣΥΝΕΚΤΙΜΗΣΗ 

Σε περίπτωση ασφάλισης της εκμετάλλευσης για 
τα ζημιογόνα αίτια που περιγράφονται στον παρόντα 
Κανονισμό, μπορεί μετά από συμφωνία μεταξύ των 
εμπλεκομένων Φορέων (ενίσχυσης και ασφάλισης), να 
διενεργείται από κοινού εκτίμηση της ζημιάς. Οι όροι 
της συμφωνίας αυτής δεν μπορεί να είναι διαφορετικοί 
από τις διατάξεις του κανονισμού αυτού. 

ΚΕΦΑΛΑΙΟ ΤΕΤΑΡΤΟ 

ΑΡΘΡΟ 17 

Κατηγορίες Ενισχύσεων 

Οι ενισχύσεις δύνανται να αφορούν: 

1. Ενισχύσεις για ανασύσταση Φυτικού Κεφαλαίου. 

2. Ενισχύσεις για την αντιστάθμιση απωλειών Φυτικής, 
Ζωικής και Αλιευτικής παραγωγής. 

3. Ενισχύσεις για αποκατάσταση ζημιών στο Πάγιο 
Κεφάλαιο ή αντικατάσταση του ζημιωθέντος Παγίου 
Κεφαλαίου : 

• σε γεωργοκτηνοτροφικά κτίσματα, κτίσματα υπο¬ 
στήριξης της αλιευτικής παραγωγής, δεξαμενές εκτρο¬ 
φής, θερμοκήπια, αγρούς, καπνοξηραντήρια, περιφράξεις, 
τοιχία αντιστήριξης, υποστυλώσεις αμπέλων, ακτινιδίων 
κλπ. Όσον αφορά τις πάγιες εγκαταστάσεις αλιευτικής 
παραγωγής, αυτές αφορούν μόνο εκείνες που είναι επί¬ 
σημα καταγεγραμμένες ως μέσα παραγωγής της συγκε¬ 
κριμένης εκμετάλλευσης που έχει υποστεί τη ζημία. 

• σε δίκτυα άρδευσης καλλιεργειών και υδατοκαλλι¬ 
εργειών, σωλήνες μεταφοράς νερού για άρδευση καλ¬ 
λιεργειών και εκτροφή ιχθύων ή ύδρευση ζώων, δίκτυα 
ελαιοσυλλογής, σταφιδόπανα, μέσα κάλυψης καλλιερ¬ 
γειών κλπ. 

• σε γεωργικά μηχανήματα, ηλεκτρο-μηχανολογικό, 
γεωργικό και αλιευτικό εξοπλισμό (κινητές δεξαμενές 
εκτροφής, κλπ, τα οποία αφορούν τα πεδία εφαρμογής 
του άρθρου 2 του παρόντος Κανονισμού). 

4. Ενισχύσεις για αντικατάσταση Ζωικού Κεφαλαίου 
και πλαισιοκυψελών 

5. Ενισχύσεις για τα αποθηκευμένα γεωργικά προϊόντα 
και ζωοτροφές που καταστράφηκαν. 

ΑΡΘΡΟ 18 

ΥΠΟΛΟΓΙΣΜΟΣ ΤΗΣ ΚΡΑΤΙΚΗΣ ΕΝΙΣΧΥΣΗΣ 

Ο υπολογισμός της κρατικής ενίσχυσης γίνεται μετά 
την οριστικοποίηση του πορίσματος πραγματογνωμο¬ 
σύνης, σύμφωνα με τα προηγούμενα άρθρα του Κανο¬ 
νισμού αυτού, χωριστά για κάθε πόρισμα, ως εξής : 

α) Για το Πάγιο Κεφάλαιο 

ορίζεται μέχρι το 70% της δαπάνης ανακατασκευής, 
επισκευής ή αντικατάστασης και σε κάθε περίπτωση δεν 
μπορεί να υπερβαίνει το ποσό, που έχει υπολογισθεί 
ως ανώτατο όριο ενίσχυσης με την οριστικοποίηση του 
πορίσματος. 


β) Γ ια το Φυτικό Κεφάλαιο 

βΐ) για την αποκατάσταση ή ανασύσταση του Φυτικού 
Κεφαλαίου ορίζεται μέχρι το 100% των απαιτουμένων 
και διαπιστωμένων δαπανών. 

β2) χορηγείται συμπληρωματική ενίσχυση για την 
απώλεια παραγωγής, εξαιτίας της ανασύστασης του 
Φυτικού Κεφαλαίου, σε μία ή περισσότερες ετήσιες 
δόσεις, ανάλογα με την ένταση της ζημιάς, 
γ) Γ ια το Ζωικό Κεφάλαιο 

χορηγείται οικονομική ενίσχυση μέχρι το 80% της 
διαπιστωμένης δαπάνης αντικατάστασης με ίσης αξίας 
Ζωικό Κεφάλαιο. Σε περίπτωση, που λόγω αδυναμίας 
ή εξαιτίας αντικειμενικών δυσκολιών είναι αδύνατη η 
αντικατάσταση με ίσης αξίας ζώα, θα χορηγείται μέχρι 
το 80% της αξίας των αγορασθέντων ζώων (τιμολόγια 
αγοράς) και η οποία δεν θα ξεπερνά την ανώτατη 
ενίσχυση, όπως αυτή καθορίζεται στο οριστικό πό¬ 
ρισμα. 

δ) Γ ια τα Αποθηκευμένα Γ εωργικά Προϊόντα και τις 
Ζωοτροφές 

Οι γεωργοκτηνοτρόφοι που τα αποθηκευμένα τους 
γεωργικά προϊόντα ή ζωοτροφές καταστράφηκαν σε 
ποσοστό κατ' είδος 20% και πάνω για τις μειονεκτικές 
περιοχές και 30% και πάνω για τις λοιπές περιοχές 
της χώρας: 

• σε σχέση με τη συνολική τους παραγωγή, εφόσον 
προέρχονται από ίδια παραγωγή 

• σε σχέση με τα συνολικά αποθέματά τους, εφόσον 
προέρχονται από αγορά 

Το ύψος της χορηγούμενης οικονομικής ενίσχυσης 
είναι ίσο με το 60% της αξίας της παραγωγής που 
έχασαν ή της αξίας των αποθηκευμένων προϊόντων 
και ζωοτροφών εξ αγοράς, αντίστοιχα 
ε) Γ ια τη Φυτική και Ζωική Παραγωγή ορίζεται σε 
ποσοστό μέχρι το 50% της Αξίας της Απωλεσθείσας 
Παραγωγής, ως εξής: 

Οικονομική Ενίσχυση = 0,5 χ Αξία Απωλεσθείσας Πα¬ 
ραγωγής 

Η Αξίας της Απωλεσθείσας Παραγωγής θα προσδι¬ 
ορίζεται με βάση τον ακόλουθο τύπο: 

ΑΑΠ = ΜΑΠΑ χ ΜΤΠΑ - ΑΕΖ χ ΜΤΕΖ 
Όπου: 

ΑΑΠ= Αξία Απωλεσθείσας Παραγωγής 
ΜΑΠΑ= Μέση απόδοση περιόδου αναφοράς (Αποδό¬ 
σεις τριετίας) 

ΜΤΠΑ= Μέση τιμή ίδιας περιόδου αναφοράς 
ΑΕΖ= Απόδοση έτους ζημιάς 
ΜΤΕΖ=Μέση Τιμή έτους ζημιάς 
Οι μέσες τιμές και οι μέσες αποδόσεις προκύπτουν 
από τα επίσημα στατιστικά στοιχεία της χώρας, 
στ) Για την Αλιευτική παραγωγή 
ορίζεται σε ποσοστό μέχρι το 50% της Ακαθάριστης 
Αξίας της Απωλεσθείσας Παραγωγής, προσαυξανόμενη 
κατά 10% για την μερική κάλυψη αγοράς γόνου για τον 
εμπλουτισμό της εκμετάλλευσης και την επανεκκίνηση 
της παραγωγής: 

Οικονομική Ενίσχυση = 0.6 χ Αξία Απωλεσθείσας Πα¬ 
ραγωγής 

Η αξία της απωλεσθείσας Παραγωγής θα προσδιο¬ 
ρίζεται με βάση τον ακόλουθο τύπο: 

ΑΑΠ = ΜΑΠΑ χ ΜΤΠΑ - ΑΕΖ χ ΜΤΕΖ 
Όπου: 

ΑΑΠ= Αξία Απωλεσθείσας Παραγωγής (σε €) 

ΜΑΠΑ= Μέση Απόδοση Περιόδου Αναφοράς (Αποδό¬ 
σεις τριετίας, σε κιλά) 

ΜΤΠΑ= Μέση τιμή ίδιας περιόδου αναφοράς (σε €) 

ΑΕΖ= Απόδοση Έτους Ζημίας (σε κιλά) 

ΜΤΕΖ= Μέση Τιμή Έτους Ζημίας (σε €) 

Οι μέσες τιμές πώλησης θα προκύπτουν είτε από τα 
επίσημα στατιστικά στοιχεία ιχθυοσκαλών που βρίσκο¬ 
νται στην περιοχή της ζημιωθείσας εκμετάλλευσης είτε 
από επίσημα στατιστικά της περιοχής. Οι μέσες αποδό¬ 
σεις θα προκύπτουν αποκλειστικά από τα επίσημα λογι¬ 
στικά στοιχεία του δικαιούχου της εκμετάλλευσης. 

Ειδικά όσον αφορά τις μονοετείς, διετείς και τριετείς 
συμβάσεις ενοικίασης αλιευτικών εκμεταλλεύσεων για τις 
οποίες προφανώς δεν υφίσταται περίοδος αναφοράς του 
τελευταίου δικαιούχου, ο υπολογισμός της μέσης απόδο¬ 
σης περιόδου αναφοράς μπορεί να βασίζεται είτε στη μέση 
απόδοση παρελθούσης τριετίας, σύμφωνα με τα προβλε- 
πόμενα στο Αρθρο 3 του παρόντος Κανονισμού και που 
αφορούν προγενέστερο ενοικιαστή της εκμετάλλευσης είτε 
τη μέση ζημία που εκτιμήθηκε στην ευρύτερη περιοχή, με 
κύριο γνώμονα την αποφυγή υπεραντιστάθμισης. 

ΑΡΘΡΟ 19 

ΕΛΕΓΧΟΣ ΑΠΟΚΑΤΑΣΤΑΣΗΣ 

Όσοι κατά τα προηγούμενα έχουν κριθεί δικαιούχοι 
κρατικής ενίσχυσης για ανασύσταση Φυτικού Κεφαλαί¬ 
ου, αντικατάσταση Ζωικού Κεφαλαίου και αποκατάστα¬ 
ση ζημιών Παγίου και Εγγείου Κεφαλαίου, και προκει- 
μένου να τους καταβληθούν οι αντίστοιχες οικονομικές 
ενισχύσεις οφείλουν: 

Α. να προβούν στην αποκατάσταση/ ανασύσταση / 
αντικατάσταση των ζημιών τους, σε χρονικό διάστημα 
μέχρι και 2 χρόνια από την ημερομηνία έκδοσης της 
σχετικής ΚΥΑ, εκτός ειδικών, τεκμηριωμένων περιπτώ¬ 
σεων, όπου μπορεί η αποκατάσταση να συντελεσθεί 
εντός 3 χρόνων π.χ. προσβολή από νηματώδεις 

Β. να υποβάλλουν, κατά περίπτωση, τα παρακάτω : 

α) Για ενίσχυση αποκατάστασης ζημιών στο Πάγιο 
καιΈγγειο κεφάλαιο 

αΐ) «Αίτηση-Υπεύθυνη Δήλωση αποκατάστασης ζη¬ 
μιών» σε ειδικό έντυπο που θα καθορίζεται από τον 
ΕΛ.Γ.Α., μετά την αποκατάσταση των ζημιών και με την 
οποία ζητείται ο έλεγχος των εργασιών αποκατάστα¬ 
σης, προκειμένου να χορηγηθεί η σχετική ενίσχυση. 

α2) Πρωτότυπα εξοφλημένα τιμολόγια αγοράς ανταλ- 
λακτικών-υλικών και αγοράς ειδών γεωργικού και μη¬ 
χανολογικού εξοπλισμού για αντικατάσταση των κατε¬ 
στραμμένων, δελτία αποστολής υλικών, δελτία παροχής 
υπηρεσιών (τεχνίτες), ό,τι δηλαδή περιλαμβάνεται στον 
Κώδικα Βιβλίων και Στοιχείων (Κ.Β.Σ.). 

Σημειώνεται ότι: 

-Σε περιπτώσεις εισαγομένων μηχανημάτων ή εξοπλι¬ 
σμού (π.χ. τρακτέρ, υλικών θερμοκήπιων κλπ) απαιτείται 
τα σχετικά παραστατικά να είναι επίσημα μεταφρα¬ 
σμένα στην Ελληνική από το Υπουργείο Εξωτερικών ή 
το Ελληνικό Προξενείο της χώρας που προέρχονται ή 
άλλο αρμόδιο όργανο. 

-Όσοι δικαιούχοι υποχρεούνται από τον Κ.Β.Σ. να τη¬ 
ρούν τα πρωτότυπα παραστατικά στο αρχείο τους, τότε 
θα υποβάλουν στο αρμόδιο Υποκατάστημα του ΕΛ.Γ.Α. 
το πρωτότυπο και ένα (1) αντίγραφο. Η υπηρεσία θα 
θεωρεί το ένα και μοναδικό αντίγραφο, εκ του πρωτο¬ 
τύπου, σφραγίζοντας και τα δύο με ειδική σφραγίδα με 


την ένδειξη έγινε χρήση για λήψη κρατικής ενίσχυσης 
(Απόφαση ... Ημερομηνία ....). Στη συνέχεια το σφραγι¬ 
σμένο και θεωρημένο πρωτότυπο επιστρέφεται στο 
δικαιούχο και το επίσης θεωρημένο και σφραγισμένο 
αντίγραφο παραμένει στο αρχείο της Υπηρεσίας. 

-Όσοι δικαιούχοι δεν υποχρεούνται να τηρούν τα πρω¬ 
τότυπα στο αρχείο τους, τότε τα υποβάλουν στο αρμό¬ 
διο Υποκατάστημα του ΕΛ.Γ.Α., που επίσης τα σφραγίζει 
ότι χρηματοδοτήθηκαν από το συγκεκριμένο πρόγραμ¬ 
μα και τα τηρεί στο αρχείο του. 

- Υπεύθυνη Δήλωση του Νόμου 1599/86, στην οποία 
θα βεβαιώνονται οι απλές εργασίες, οι οποίες τυχόν 
πραγματοποιήθηκαν από τον ίδιο το δικαιούχο (π.χ. 
τοποθέτηση νάιλον, κα). 

α3) Τα νόμιμα δικαιολογητικά, που προβλέπονται από 
την Ελληνική Νομοθεσία για την ανέγερση, επισκευή ή 
ανακατασκευή και λειτουργία των γεωργοκτηνοτροφι- 
κών κτισμάτων που ζημιώθηκαν. 

Στις περιπτώσεις, που η αποκατάσταση της ζημιάς 
έγινε από μη συνήθη ή πολυτελή υλικά, η δαπάνη απο¬ 
κατάστασης της ζημιάς θα υπολογίζεται με βάση τη 
δαπάνη που θα απαιτείτο εάν η αποκατάσταση γινόταν 
με απλά σύγχρονα υλικά. 

Στις περιπτώσεις, που η αποκατάσταση της ζημιάς 
στο έγγειο ή πάγιο κεφάλαιο είναι μόνιμη και μη επι- 
διορθώσιμη, ή οι δαπάνες αποκατάστασης ξεπερνούν 
την αντικειμενική του αξία, δίνεται η δυνατότητα στο 
δικαιούχο να το αντικαθιστά με αγορά νέου, το οποίο 
θα αποδεικνύεται με την προσκόμιση του νόμιμου τίτλου 
και της σχετικής βεβαίωσης μεταγραφής. Στην περίπτω¬ 
ση αυτή θα λάβει οικονομική ενίσχυση ίση με την τιμή 
της αντικειμενικής αξίας του καταστραφέντος. 

β) Για ενίσχυση ανασύστασης Φυτικού Κεφαλαίου : 

βΐ) «Αίτηση-Υπεύθυνη Δήλωση αποκατάστασης ζη¬ 
μιών» σε ειδικό έντυπο που θα καθορίζεται από τον 
ΕΛ.Γ.Α., μετά την αποκατάσταση των ζημιών και με την 
οποία ζητείται ο έλεγχος των εργασιών αποκατάστασης 
προκειμένου να χορηγηθεί η ενίσχυση. 

β2) Πρωτότυπα εξοφλημένα τιμολόγια συνοδευόμενα 
από δελτία αποστολής των υλικών, δενδρυλλίων που 
αγοράσθηκαν από αναγνωρισμένους φυτωριούχους, 
κλπ., καθώς και δελτία παροχής υπηρεσιών, που θα 
αποδεικνύουν τις δαπάνες εργασιών που έγιναν (απο¬ 
μάκρυνση κλάδων και ριζών, βαθιά άροση, κ,λπ.) ή μη¬ 
χανημάτων που χρησιμοποιήθηκαν, σύμφωνα με τον 
Κώδικα Βιβλίων και Στοιχείων (ΚΒΣ). 

Στα εν λόγω τιμολόγια ή στα δελτία παροχής υπη¬ 
ρεσιών πρέπει απαραίτητα να αναγράφονται και τα 
εξής στοιχεία : Ονομασία εκδότη-Επιχείρησης, Ονο¬ 
ματεπώνυμο αγοραστή, Αριθμός και είδος αγοραζό¬ 
μενου προϊόντος ή το είδος της υπηρεσίας, αξία των 
αγοραζομένων ειδών και ξεχωριστά ο αντίστοιχος 
ΦΠΑ που το βαρύνει, ημερομηνία έκδοσης και εξό¬ 
φλησης. 

-Για όσες από τις παραπάνω εργασίες γίνονται προ¬ 
σωπικά από τον ενδιαφερόμενο ή τα μέλη της οικογέ- 
νειάς του και αφορούν στην ανασύσταση του φυτικού 
κεφαλαίου και μόνο, θα αναφέρεται η εκτέλεσή τους 
στην «Αίτηση-Υπεύθυνη Δήλωση» του δικαιούχου και 
θα επιβεβαιώνεται αυτή από την Επιτροπή ελέγχου της 
αποκατάστασης των ζημιών. 

Οι απαιτούμενες εργασίες ανά είδος καλλιέργειας, κα¬ 
τηγορία ζημιάς, μορφή εργασίας, ανά δένδρο ή στρέμ- 

μα και το κόστος εργασίας για την κάθε περίπτωση θα 
καθορίζονται από την ΚΣΕ. 

Σε περιπτώσεις αγοράς φυτικού υλικού ή παροχής υπη¬ 
ρεσιών από αγρότες θα προσκομίζονται τα παραστατικά, 
που προβλέπει ο ΚΒΣ. 

β3) Σε περιπτώσεις χρησιμοποίησης δενδρυλλίων εξ 
ιδίας παραγωγής ο ενδιαφερόμενος παραγωγός θα προ¬ 
σκομίζει υπεύθυνη δήλωση του ν. 1599/86, στην οποία θα 
δηλώνεται ότι τα δενδρύλλια είναι δικής του παραγωγής, 
καθώς και βεβαίωση της αρμόδιας υπηρεσίας, στην οποία 
θα βεβαιώνεται ότι τα δενδρύλλια αυτά είναι κατάλληλα 
από φυτούγειονομικής πλευράς και ποικιλίες, που έχουν 
καθορισθεί από τη Δ/νση Γεωργίας ως κατάλληλες για 
την περιοχή. 

Οι ενδεικνυόμενες ποικιλίες των νέων δενδρυλλίων 
ή των εμβολίων, για την ανασύσταση με το ίδιο είδος 
που ζημιώθηκε, στις περιπτώσεις της επαναφύτευσης 
ή του εμβολιασμού, καθώς και η παροχή των απαραί¬ 
τητων οδηγιών στους παραγωγούς για τη διαμόρφωση 
του σχήματος της νέας φυτείας και την εφαρμογή των 
κατάλληλων καλλιεργητικών φροντίδων για τη βελτίωση 
των παραγόμενων προϊόντων γίνεται από τη Δ/νση Γε¬ 
ωργίας ή Αγροτικής Ανάπτυξης, η οποία έχει τις σχετικές 
αποφάσεις, όπου υπάρχουν, για τις ενδεικνυόμενες στην 
περιοχή τους ποικιλίες. 

Διευκρινίζεται ότι οι παραγωγοί που έχουν υποστεί 
σοβαρές ζημιές στο φυτικό τους κεφάλαιο μπορούν να 
εφαρμόσουν οποιοδήποτε είδος ανασύστασης, που θα 
τους διευκολύνει στις μετέπειτα εργασίες τους, αλλά θα 
λάβουν τις ενισχύσεις, που προβλέπονται για το είδος της 
ανασύστασης, στο οποίο θα έπρεπε να προβούν εξαιτίας 
της ζημιάς που έπαθαν βάσει του πορίσματος πραγμα¬ 
τογνωμοσύνης του ΕΛ.Γ.Α. και του πρακτικού αποκατά¬ 
στασης της Επιτροπής ελέγχου της ανασύστασης της 
ζημιάς τους. Σε ειδικές περιπτώσεις μπορεί ο δικαιούχος 
να προβεί στην ανασύσταση των καλλιεργειών του, σε 
άλλο αγροτεμάχιο, του οποίου είναι κύριος ή εκμεταλλευ¬ 
τής με οποιαδήποτε μακροχρόνια έννομη σχέση. 

Οι εργασίες για την ανασύσταση του ζημιωθέντος φυ¬ 
τικού κεφαλαίου πρέπει: 

ι) να γίνουν την κατάλληλη εποχή, σύμφωνα με τις οδη¬ 
γίες της Δ/νσης Γ εωργίας ή Αγροτικής Ανάπτυξης για να 
μην υπάρχουν αποτυχίες και 

ιι) να ολοκληρωθούν το συντομότερο δυνατόν. 

γ) Για την ενίσχυση αντικατάστασης του Ζωικού Κε¬ 
φαλαίου: 

γΐ) «Αίτηση-Υπεύθυνη Δήλωση αντικατάστασης Ζωικού 
Κεφαλαίου» σε ειδικό έντυπο που θα καθορίζεται από τον 
ΕΛ.Γ.Α., μετά την αντικατάσταση του Ζωικού Κεφαλαίου ή 
των πλαισιοκυψελών και με την οποία ζητείται ο έλεγχος 
της πραγματοποιηθείσης αντικατάστασης προκειμένου να 
χορηγηθεί η ενίσχυση. 

γ2) Τιμολόγια αγοράς ζώων και ελλείψει αυτών, λόγω 
αντικειμενικών δυσκολιών, οποιοδήποτε αποδεικτικό στοι¬ 
χείο αποδεικνύει την αγορά Ζωικού Κεφαλαίου προς αντι¬ 
κατάσταση του απωλεσθέντος (απόδειξη), με το είδος του 
κεφαλαίου και την αντίστοιχη ποσότητα. 

γ3) Τα απαραίτητα δικαιολογητικά για τον έλεγχο σή¬ 
μανσης. 

γ4) Βεβαίωση από τη Δ/νση Κτηνιατρικής του Νομού 
στον οποίο ασκείται η εκμετάλλευση, ότι το Ζωικό Κε¬ 
φάλαιο που αγοράσθηκε για την αντικατάσταση είναι 
απαλλαγμένο από μεταδοτικές ασθένειες. 


Η αντικατάσταση θα γίνεται με το ίδιο ζωικό είδος και 
με φυλές που θα ανταποκρίνονται στις κλιματολογικές 
ή εδαφολογικές συνθήκες της περιοχής. 

δ) Γ ια την ενίσχυση καταστραφέντων Αποθηκευμένων 
Γεωργικών Προϊόντων και Ζωοτροφών εξ αγοράς : 

δΐ) Υποβολή «Αίτησης-Υπεύθυνης Δήλωσης», με την 
οποία συνυποβάλλονται τα παραστατικά αγοράς (τιμο¬ 
λόγια, αποδείξεις αγοράς, κλπ) με τις ποσότητες των 
προϊόντων, το είδος αυτών και με ημερομηνία αγοράς 
οπωσδήποτε προγενέστερης της ζημιάς, όταν τα απο- 
θηκευμένα προϊόντα και οι ζωοτροφές προέρχονται 
εξ αγοράς. Αγοραπωλησίες μεταξύ συγγενών 1ου και 
2ου βαθμού συγγένειας δεν λαμβάνονται υπόψη για 
οικονομική ενίσχυση των πληγέντων. 

Μετά την υποβολή των προαναφερόμενων, κατά περί¬ 
πτωση, δικαιολογητικών ο ΕΛ.Γ.Α. προβαίνει στη διαπί¬ 
στωση αποκατάστασης/αντικατάστασης των ζημιών, η 
οποία γίνεται από υπάλληλο του ΕΛ.Γ.Α. ή από Επιτροπή 
που θα ορίζεται με Απόφαση του ΕΛ.Γ.Α., όπου αυτό κρί- 
νεται αναγκαίο, που θα αποτελείται από έναν υπάλληλο 
του ΕΛ.Γ.Α. και έναν της Δ/νσης Γ εωργίας ή Αγροτικής 
Ανάπτυξης ή δύο υπαλλήλους του ΕΛ.Γ.Α. Οι υπάλληλοι 
του ΕΛ.Γ.Α. ή οι επιτροπές, που αναφέρονται παραπά¬ 
νω, θα προβαίνουν στη διαπίστωση της ανασύστασης 
του Φυτικού Κεφαλαίου, της αντικατάστασης του Ζω¬ 
ικού Κεφαλαίου και της επισκευής ή ανακατασκευής 
γεωργο-κτηνοτροφικών κτισμάτων και θερμοκηπίων και 
αποκατάστασης ζημιών εγγείου κεφαλαίου. 

Μετά την ολοκλήρωση των ελέγχων συντάσσονται 
πρακτικά βεβαίωσης αποκατάστασης σε ειδικά έντυπα 
κατά περίπτωση. Στα πρακτικά βεβαίωσης αποκατά¬ 
στασης καταγράφεται το είδος της ανασύστασης κα¬ 
θώς και λεπτομερής περιγραφή των εργασιών, που δεν 
πραγματοποιήθηκαν από τις προβλεπόμενες στο είδος 
ανασύστασης, οπότε και βεβαιώνεται στην περίπτωση 
αυτή και το νέο ποσό της ενίσχυσης, το οποίο δεν 
μπορεί να υπερβαίνει το αρχικό ποσό που υπολογίσθη¬ 
κε βάσει του πορίσματος εκτίμησης ή επανεκτίμησης. 
Εφόσον διαπιστωθεί από υπάλληλο ή Επιτροπή του 
ΕΛ.Γ.Α. ότι οι εργασίες ή μέρος αυτών δεν εκτελέσθη- 
καν, καταγράφονται και μέσα από το μηχανογραφικό 
σύστημα προσδιορίζονται τα αντίστοιχα ποσά οπότε η 
οικονομική ενίσχυση μειώνεται ανάλογα. Ευνόητο είναι 
ότι για εξειδικευμένες εργασίες απαιτούνται και ανα- 
ζητούνται από τον αρμόδιο υπάλληλο ή την Επιτροπή, 
τα αντίστοιχα παραστατικά. 

Όλα τα παραπάνω δικαιολογητικά (τιμολόγια, αποδεί¬ 
ξεις, δελτία αποστολής, κλπ.) θα υποβάλλονται από τους 
ενδιαφερομένους στα αρμόδια Περιφερειακά Υποκατα¬ 
στήματα του ΕΛ.Γ.Α. (με συστημένη επιστολή ή μέσω του 
Ανταποκριτή του ΕΛ.Γ.Α.) και θα σφραγίζονται με την 
ένδειξη ότι έγινε χρήση για λήψη κρατικής ενίσχυσης. 

ΑΡΘΡΟ 20 

ΚΑΤΑΒΟΛΗ ΚΡΑΤΙΚΩΝ ΕΝΙΣΧΥΣΕΩΝ 

Με την εγκριτική Κοινή Υπουργική Απόφαση κάθε συ¬ 
γκεκριμένου προγράμματος, μπορεί κατά παρέκκλιση 
των οριζομένων στον παρόντα Κανονισμό, μετά από 
εισήγηση του ΕΛ.Γ.Α. να καθορίζεται: 

Το ανώτατο και κατώτατο ποσό ενίσχυσης κατά δρα¬ 
στηριότητα και δικαιούχο, στο πλαίσιο των όρων και 
περιορισμών του παρόντος Κανονισμού. 

Η κλίμακα κατηγοριοποίησης (συντελεστές) των χορη¬ 
γούμενων ενισχύσεων (ανασύστασης και συμπλήρωσης 
απώλειας παραγωγής, αποκατάστασης, αντικατάστασης) 

Οι κατηγορίες προϊόντων που υπάγονται στην απώ¬ 
λεια της φυτικής, κτηνοτροφικής και αλιευτικής παρα¬ 
γωγής 

Η σύμμετρη ποσοστιαία μείωση των ποσών κρατι¬ 
κής ενίσχυσης, που προβλέπονται από τον παρόντα 
Κανονισμό 

Οποιαδήποτε λεπτομέρεια εφαρμογής του παρόντος 
Κανονισμού 

Σε εξαιρετικές περιπτώσεις, ιδιαίτερα μεγάλων ζη¬ 
μιών ή όταν συντρέχουν άλλοι ειδικοί λόγοι, μπορεί 
να χορηγηθεί προκαταβολή έναντι των δικαιουμένων 
κρατικών ενισχύσεων στους δικαιούχους, για να μπο¬ 
ρέσουν να συνεχίσουν την παραγωγική τους δραστη¬ 
ριότητα, εφόσον διαπιστωμένα βρίσκεται σε εξέλιξη η 
αποκατάσταση των ζημιών τους. Στις περιπτώσεις που 
καταβλήθηκαν προκαταβολές και στη συνέχεια ο παρα¬ 
γωγός είτε κρίθηκε μη δικαιούχος, είτε δεν ολοκλήρωσε 
την αποκατάσταση της ζημιάς του, δύνανται αυτές να 
ανακτώνται ως αχρεωστήτως καταβληθείσες. 

Οι ενισχύσεις υπόκεινται σε κρατήσεις, όπως αυτές 
καθορίζονται αρμοδίως. Οι ενισχύσεις καταβάλλονται 
από τον ΕΛ.Γ.Α. σε πίστωση τραπεζικών λογαριασμών 
που δηλώνουν οι δικαιούχοι. Στις περιπτώσεις ενισχύ¬ 
σεων που υπάρχει κοινοτική συμμετοχή δεν θα γίνεται 
καμία παρακράτηση. 

ΑΡΘΡΟ 21 

ΥΠΟΧΡΕΩΣΕΙΣ ΔΙΚΑΙΟΥΧΩΝ 

1. Οι δικαιούχοι των κρατικών ενισχύσεων υποχρε- 
ούνται να αποδέχονται κάθε έλεγχο από τις αρμόδιες 
εθνικές ή κοινοτικές αρχές και να δηλώσουν ότι έλαβαν 
γνώση των πιο πάνω όρων και προϋποθέσεων καθώς 
και των κυρώσεων από τη μη τήρησή τους. 

2. Για όλες τις αναφερόμενες ζημιωθείσες εκμεταλ¬ 
λεύσεις ή δραστηριότητες, για τις οποίες έχει υποβλη¬ 
θεί αίτηση χορήγησης κρατικής ενίσχυσης, θα δηλώ¬ 
νεται με Υπεύθυνη Δήλωση από το δικαιούχο εάν έχει 
ασφαλισθεί ή όχι σε οποιονδήποτε ασφαλιστικό φορέα. 
Στις περιπτώσεις που οι δικαιούχοι είχαν ασφαλισθεί 
σε ασφαλιστικό φορέα, τότε η κρατική ενίσχυση που 
προβλέπεται από τον παρόντα Κανονισμό χορηγείται 
στο σύνολό της, εφόσον το άθροισμα της αποζημίωσης 
που καταβλήθηκε από τον ασφαλιστικό φορέα και της 
κρατικής ενίσχυσης που προβλέπεται, δεν υπερβαίνει 
το 100% της ζημιάς, άλλως αυτή μειώνεται αναλογι¬ 
κά. Επιπλέον, τα συνήθη έξοδα, τα οποία απέφυγε ο 
γεωργός (για παράδειγμα λόγω μη συγκομιδής των 
προϊόντων) πρέπει επίσης να λαμβάνονται υπόψη και 
να αφαιρούνται. 

3. Σε περίπτωση, που οι δικαιούχοι δεν τηρήσουν κά¬ 
ποιον από τους όρους ή δηλώσουν ψευδή στοιχεία, 
υποχρεούνται να επιστρέψουν εντόκως τα καταβλη- 
θέντα ποσά σύμφωνα με τις διατάξεις του ν.δ. 356/74 
«περί κώδικος εισπράξεως Δημοσίων εσόδων» και την 
ΚΥΑ 907/2003 «Ανάκτηση αχρεωστήτως και παρανόμως 
καταβληθέντων ποσών, στο πλαίσιο του Γ ΚΠΣ», όπως 
κάθε φορά ισχύουν. 

4. Σε περίπτωση που, κατά τη διάρκεια δεύτερου διοι¬ 
κητικού ελέγχου ή κατά τη μηχανογραφική εκκαθάριση 
της εκτιμηθείσας ζημιάς ή κατά τη διενέργεια διαπίστω¬ 


σης αποκατάστασης της ζημιάς ή κατά τη διενέργεια 
ελέγχων από τους υπαλλήλους του ΕΛ.Γ.Α., διαπιστωθεί 
ότι το ποσό της ενίσχυσης ή της προκαταβολής έναντι 
της ενίσχυσης, που έλαβαν ενισχυθέντες δικαιούχοι, 
υπερβαίνει το ποσό που δικαιούνται συνολικά, είναι υπο¬ 
χρεωμένοι να επιστρέψουν σε Τραπεζικό Λογαριασμό 
του ΕΛ.Γ.Α. τη διαφορά του ποσού, ως αχρεωστήτως 
καταβληθείσα. 

5. Οι ενισχυθέντες παραγωγοί υποχρεούνται να δι¬ 
ατηρήσουν: 

α) τα ανασυσταθέντα καρποφόρα δένδρα, αμπέλια 
και ακτινίδια για μια συνεχή πενταετία, 

β) τις ανασυσταθείσες πολυετείς καλλιέργειες για μια 
τουλάχιστον τριετία, 

γ) τα επισκευασθέντα ή ανακατασκευασθέντα γεωρ- 
γοκτηνοτροφικά κτίσματα και έγγειο κεφάλαιο του¬ 
λάχιστον για μια συνεχή δεκαετία και μηχανήματα- 
μηχανολογικό εξοπλισμό τουλάχιστον για μία συνεχή 
πενταετία, 

δ) τη δραστηριότητα τους για τουλάχιστον μία συ¬ 
νεχή τριετία, στις περιπτώσεις αντικατάστασης Ζωικού 
Κεφαλαίου και πλαισιοκυψελών. 

Για όλες τις παραπάνω περιπτώσεις, ως αφετηρία 
έναρξης των χρονικών υποχρεώσεων θα θεωρείται η 
βεβαιωθείσα από τα αρμόδια όργανα ημερομηνία ελέγ¬ 
χου της αποκατάστασης/ ανασύστασης. 

6. Μετά την έγκριση της χορήγησης κρατικών ενισχύ¬ 
σεων για την αποκατάσταση των ζημιών στο Φυτικό, 
Πάγιο καΓΕγγειο Κεφάλαιο, ο παραγωγός υποχρεούται 
σε χρονικό διάστημα ενός έτους (από την οριστικοποίη¬ 
ση του πορίσματος) να αρχίσει την αποκατάσταση των 
ζημιών, διαφορετικά αποκλείεται από τη χορήγηση της 
εγκριθείσας κρατικής ενίσχυσης. 

7. Οι κληρονόμοι θανόντος δικαιούχου, κατά τη δι¬ 
αδικασία καταβολής των κρατικών ενισχύσεων και 
προκειμένου να τύχουν των εγκριθεισών ενισχύσεων, 
υποχρεούνται να προσκομίσουν τα προβλεπόμενα δι- 
καιολογητικά σε συνδυασμό με τις διατάξεις του πα¬ 
ρόντος Κανονισμού, σε χρονικό διάστημα που δεν θα 
ξεπερνά τους 5 μήνες από την ημερομηνία θανάτου 
του δικαιούχου. 

8. Σε περίπτωση αλλαγής του προσώπου που ασκεί 
τη γεωργική εκμετάλλευση, δικαιούχος της κρατικής 
ενίσχυσης είναι εκείνος που ήταν εκμεταλλευτής την 
ημέρα που συνέβη η ζημιά. 

ΑΡΘΡΟ 22 

Σύνταξη Ετήσιων Εκθέσεων 

Κάθε έτος συντάσσονται Εκθέσεις για την πορεία 
χορήγησης των κρατικών ενισχύσεων, οι οποίες απο- 
στέλλονται αρμοδίως και στην Ε. Επιτροπή, με την κα¬ 
τάλληλη μορφή (Κανονισμός ΕΚ 794/2004). 

ΚΕΦΑΛΑΙΟ ΠΕΜΠΤΟ 

Ανάκληση αίτησης χορήγησης ενίσχυσης - αίτησης 
επανεκτίμησης 

Ατέλειες - Έξοδα Οργάνων Καταγραφής και Διαπί¬ 
στωσης Ζημιών 

ΑΡΘΡΟ 23 

ΑΝΑΚΛΗΣΗ ΔΗΛΩΣΗΣ ΖΗΜΙΑΣ - 
ΑΙΤΗΣΗΣ ΕΠΑΝΕΚΤΙΜΗΣΗΣ 

1. Ο αϊτών έχει δικαίωμα να ανακαλέσει την αίτηση 
χορήγησης ενίσχυσης που υπέβαλε σύμφωνα με το άρ- 

θρο 9 του Κανονισμού, με αίτησή του, την οποία πρέπει 
ή να την υποβάλει στον Ανταποκριτή του ΕΛ.Γ.Α. μέχρι 
την προηγούμενη εργάσιμη ημέρα της εκτίμησης ή να 
την καταθέσει στον εκτιμητή, πριν όμως διενεργηθεί 
η εκτίμηση. 

2. Σε περίπτωση ανάκλησης της αίτησης χορήγησης 
ενίσχυσης, ο ενδιαφερόμενος θεωρείται ότι, παραιτήθη¬ 
κε από κάθε δικαίωμα για κρατική ενίσχυση της τυχόν 
ζημιάς που προξενήθηκε στην εκμετάλλευσή του. 

3. Ο ενδιαφερόμενος έχει δικαίωμα να ζητήσει να μη 
διενεργηθεί η επανεκτίμηση που ζήτησε, υποβάλλοντας 
σχετική αίτηση όπως παραπάνω, για την αποδοχή της 
οποίας αποφασίζουν μόνο οι επανεκτιμητές κατά την 
κρίση τους. 

ΑΡΘΡΟ 24 

ΑΤΕΛΕΙΕΣ 

Εκτός των τελών εκτίμησης και επανεκτίμησης, όπως 
προβλέπεται στα άρθρα 9 και 13 του παρόντος Κανονι¬ 
σμού, οι ενδιαφερόμενοι δεν καταβάλλουν καμιά αμοιβή 
ή αποζημίωση σε οποιονδήποτε για την ολοκλήρωση 
της διαδικασίας, από τη σύνταξη της αίτησης χορήγη¬ 
σης ενίσχυσης μέχρι και την είσπραξη της κρατικής 
ενίσχυσης. 

ΑΡΘΡΟ 25 

ΕΞΟΔΑ ΟΡΓΑΝΩΝ ΚΑΤΑΓΡΑΦΗΣ 
ΚΑΙ ΔΙΑΠΙΣΤΩΣΗΣ ΖΗΜΙΩΝ 

Όσοι απασχολούνται με νόμιμη εντολή του ΕΛ.Γ.Α. 
στην καταγραφή των ζημιών, την επισήμανση των ζη¬ 
μιών, τη διενέργεια πραγματογνωμοσυνών, την άσκηση 
εποπτείας, την παρακολούθηση της πορείας εξέλιξης 
των ζημιών των εκμεταλλεύσεων και τη διαπίστωση 
της αποκατάστασής τους, δικαιούνται έξοδα κίνησης 
και αποζημίωσης, όπως καθορίζονται με σχετικές Απο¬ 
φάσεις του ΕΛ.Γ.Α. 

II. Κάθε άλλη προηγούμενη απόφαση, σχετική με το 
θέμα, καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2005 

01 ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΕΥΑΓΓΕΛΟΣ ΜΠΑΣΙΑΚΟΣ 


ΠΑΡΑΡΤΗΜΑ 
ΠΙΝΑΚΑΣ I 

Ασφάλιση Φυτικής Παραγωγής: 

Αριθ. 15711 /30.9.1998 Κοινή Απόφαση των Υπουργών 
Οικονομικών και Γεωργίας (ΦΕΚ. 1079 /Β714.10.1998). 

Οι φυσικοί κίνδυνοι (ζημιογόνα αίτια) που καλύπτει η 
ασφάλιση της φυτικής παραγωγής είναι το χαλάζι, ο 
παγετός, η ανεμοθύελλα, η πλημμύρα, ο καύσωνας, οι 
υπερβολικές ή άκαιρες βροχοπτώσεις, το χιόνι και η 
θάλασσα υπό την παρακάτω έννοια: 

α. Χαλάζι, είναι η πτώση ατμοσφαιρικών κατακρημνι¬ 
σμάτων με μορφή σφαιριδίων (συνήθως) ή ακανόνιστου 
σχήματος τεμαχίων σκληρού διαφανούς πάγου, με συ¬ 
νέπεια ζημιά στη φυτική παραγωγή. 


β. Παγετός, θεωρείται η πτώση της θερμοκρασίας του 
αέρα σε τιμή ίση ή μικρότερη των μηδέν (0°) βαθμών 
Κελσίου με συνέπεια ζημιά στη φυτική παραγωγή 
γ. Ανεμοθύελλα, θεωρείται ο σφοδρός άνεμος, του 
οποίου η μηχανική επίδραση στα φυτά προκαλεί ζημιά, 
στη φυτική παραγωγή. Σφοδρός άνεμος χαρακτηρίζεται 
ο άνεμος εντάσεως 8 ΒΕΑϋΡΟΒ και άνω ή ο άνεμος 
εκείνος, που προκαλεί σπάσιμο των κλαδιών των δέν¬ 
δρων, εμποδίζει το βάδισμα, προξενεί ζημιές σε κτιρια- 
κές εγκαταστάσεις, ξεριζώνει δένδρα. 

δ. Πλημμύρα, θεωρείται η εισροή και παραμονή στις 
καλλιέργειες νερού προερχομένου από ξεχείλισμα ή 
ρήγμα των φυσικών ή τεχνητών ορίων ρεύματος ή άλλου 
όγκου γλυκού νερού, εξαιτίας βροχοπτώσεων ή τήξης 
χιονιού με αποτέλεσμα ζημιά, στη φυτική παραγωγή 
λόγω διάβρωσης ή κατάκλισης των καλλιεργειών. Στην 
ανωτέρω έννοια της πλημμύρας δεν υπάγεται η εισροή 
και παραμονή νερού σε καλλιέργειες, που οφείλεται σε 
αμέλεια, παραλείψεις ή άλλα τεχνητά αίτια. 

ε. Καύσωνας, θεωρείται η άνοδος της θερμοκρασίας 
του αέρα σε τιμή ίση ή μεγαλύτερη των 40° Ο, με συ¬ 
νέπεια ζημιά στη φυτική παραγωγή. 

στ. Υπερβολικές ή άκαιρες βροχοπτώσεις, θεωρείται η 
πτώση βροχής, η οποία λόγω ύψους, έντασης, διάρκειας 
ή εποχής που συμβαίνει προκαλεί ζημιά στη φυτική πα¬ 
ραγωγή (εξαιρούνται οι ζημιές για το χρονικό διάστημα 
1 Δεκεμβρίου - 15 Μα'ΐου). 

ζ. Χιόνι, θεωρείται η χιονόπτωση εξ αιτίας της οποίας 
δημιουργείται στρώμα χιονιού επί των καλλιεργειών και 
των εγκαταστάσεων, το οποίο λόγω του ύψους, του 
βάρους ή της διάρκειας παραμονής προκαλεί ζημιά στη 
φυτική παραγωγή. 

η. Θάλασσα, θεωρούνται τα σταγονίδια θαλασσινού 
νερού τα οποία μεταφερόμενα από τον άνεμο, προ- 
καλούν εγκαύματα στις καλλιέργειες των παράκτιων 
περιοχών, με συνέπεια ζημιά στη φυτική παραγωγή. 

Επέκταση της ασφάλισης με τη με αριθ. 47959/17.7.2000 
Απόφαση Υπουργού Γεωργίας σε: 

θ. Ζημιές από αγριογούρουνα στις περιοχές που προ¬ 
στατεύονται από τη συνθήκη Βαπιεαι·. 

Κάλυψη της φυτικής παραγωγής για ζημιές από αρ¬ 
κούδα με τη με αριθ. 26431/13.11.1996 Απόφαση Υπουργού 
Γ εωργίας 

ι. Ζημιές από Αρκούδα 

(οι προαναφερόμενες ζημιές από αγριογούρουνα και 
αρκούδα έχουν ισχύ μέχρι 8.10.2005) 

Ασφάλιση ζωικού κεφαλαίου: 

Αριθ. 270568/11.12.2003 Απόφαση Υπουργού Γεωργίας 
(ΦΕΚ. 1999 /Β731.12.2003) 

«Άγρια ζώα» θεωρούνται τα προστατευόμενα είδη 
Λύκος και Αρκούδα που προκαλούν ζημιές στο ζωικό 
κεφάλαιο στις γεωγραφικές περιοχές εξάπλωσης τους, 
καθώς και ζημιές από «άγρια» αδέσποτα σκυλιά. 

«Χαλάζι» ως κίνδυνος που καλύπτεται από τον πα¬ 
ρόντα Κανονισμό θεωρείται η πτώση ατμοσφαιρικών 
κατακρημνισμάτων σε μορφή σφαιριδίων (συνήθως) ή 
ακανόνιστου σχήματος τεμαχίων σκληρού διαφανούς 
πάγου, το μέγεθος των οποίων προκαλεί ζημιά στο ζωικό 
κεφάλαιο. 

«Χιόνι» - «Υπερβολικό ψύχος» ως κίνδυνοι που καλύ¬ 
πτονται από τον παρόντα Κανονισμό θεωρείται η χιονό¬ 
πτωση η οποία λόγω ύψους , διάρκειας και υπερβολικής 
πτώσεως της θερμοκρασίας του εξωτερικού περιβάλ- 

λοντος ασυνήθιστης για την περιοχή και την περίοδο, 
με συνέπεια τη ζημιά στο ζωικό κεφάλαιο. 

«Ανεμοθύελλα» ως κίνδυνος που καλύπτεται από τον 
παρόντα Κανονισμό θεωρείται ο σφοδρός άνεμος, του 
οποίου η μηχανική επίδραση προκαλεί ζημιά στο ζωικό 
κεφάλαιο με τη πτώση κτιριακών εγκαταστάσεων ή άλ¬ 
λων αντικειμένων στα ζώα, ανατροπή κυψελών. 

«Πλημμύρα» ως κίνδυνος που καλύπτεται από τον πα¬ 
ρόντα Κανονισμό, θεωρείται η ροή ή παραμονή όγκου 
γλυκού νερού και η μεταφορά χωμάτινων όγκων στους 
χώρους εκτροφής των ζώων, εξαιτίας βροχοπτώσεων ή 
τήξης χιονιού με συνέπεια τη ζημιά στο ζωικό κεφάλαιο. 
Στην ανωτέρω έννοια της πλημμύρας δεν υπάγεται η 
ροή ή παραμονή όγκου γλυκού νερού στους παραπάνω 
χώρους, που οφείλεται σε αμέλεια παράλειψης ή άλλα 
τεχνητά αίτια. 

«Καύσωνας» ως κίνδυνος που καλύπτεται από τον 
παρόντα Κανονισμό, θεωρείται η αντικειμενικά διαπι¬ 
στωμένη άνοδος της θερμοκρασίας του εξωτερικού 
περιβάλλοντος, περί τους 40ο Ο ,η οποία σε συνδυα¬ 
σμό με τη σχετική υγρασία, τη διάρκεια των ανωτέρω 
και το είδος του ζώου προκαλεί το θάνατο του από 
θερμοπληξία. 

«Κεραυνός», ως κίνδυνος που καλύπτεται ασφαλιστικά 
από τον παρόντα Κανονισμό, θεωρείται ο θάνατος του 
ζώου από« κεραυνοπληξία» 

«Παθολογικές καταστάσεις τοκετού», ως κίνδυνος που 
καλύπτεται ασφαλιστικά από τον παρόντα Κανονισμό 
θεωρούνται οι παρακάτω παθολογικές καταστάσεις: 
Δυστοκία, Εκστροφή μήτρας, κακώσεις γεννητικής οδού, 
περιτονίτιδας από ρήξη η κακώσεις μήτρας , εξαρθρή- 
ματα ή κατάγματα οστών, κακώσεις νεύρων, τενόντων 
και μυών, οι οποίες εμφανίζονται κατά τον τοκετό αναγ¬ 
γέλλονται στον ΕΛΓΑ το αργότερο εντός 48 ωρών από 
τον τοκετό και οδηγούν σε θάνατο ή αξιοποίηση ( σφα¬ 
γή) το ζώο εντός 7ημερών από την ημερομηνία του 


τοκετού. Στην ανωτέρω έννοια δεν περιλαμβάνονται 
μαστίτιδες, περιτονίτιδες άλλης αιτιολογίας, κ.λπ. κα¬ 
θώς και παθολογικές καταστάσεις που οφείλονται σε 
χρόνια εξαντλητικά νοσήματα, καταβολή λόγω κακής 
διατροφής ή ασιτίας, πεπτικές διαταραχές, εντερίτιδες, 
δυσπεπτική οξέωση, δηλητηριάσεις κ.λπ. 

«Ιογενής διάρροια - νόσος των βλεννογόνων» ως κίν¬ 
δυνος που καλύπτεται από τον παρόντα Κανονισμό, 
θεωρείται η ζημιά που προκαλείται στο ζωικό κεφάλαιο 
από τον ιό ΒΝ/ϋ-ΜΟ του γένους ΡΕδΤΜΒυδ. 

«Άνθρακας» ως κίνδυνος που καλύπτεται από τον πα¬ 
ρόντα Κανονισμό , θεωρείται η οξεία εμπύρετος νόσος 
των θηλαστικών που οφείλεται στο βάκιλλο του Ανθρα¬ 
κα (ΒαοίΙΙυε ΑηΙίίΓαοίδ) 

«Πνευματάνθρακας» ως κίνδυνος που καλύπτεται από 
τον παρόντα Κανονισμό , θεωρείται η οξεία εμπύρετος 
νόσος που οφείλεται στο “ΟΙοεΙπόίυπι Οίιαυνοβί”. 

«Γαγγραινώδης μαστίτιδα» των αιγών και των προβά¬ 
των ορίζεται η οξεία λοίμωξη του μαστού από σταφυ¬ 
λόκοκκο που χαρακτηρίζεται από γάγγραινα. 

«Λοιμώδης Αγαλαξία των αιγών και των προβάτων» ως 
κίνδυνος που καλύπτεται από τον παρόντα Κανονισμό 
θεωρείται η προσβολή των αιγών και των προβάτων 
από το “πιγσορίαεπια Α9αΐ3θΙίαθ”η οποία οδηγεί τα ζώα 
σε θάνατο ή αυτά θανατωθούν μετά από σύσταση των 
εξουσιοδοτημένων οργάνων του ΕΛΓΑ. 

«Κακοήθης καταρροϊκός πυρετός» (Γαγγραινώδης Κό- 
ρυζα) ως κίνδυνος που καλύπτεται από τον παρόντα 
Κανονισμό θεωρείται η βαρεία λοιμώδης νόσος των 
βοοειδών που οφείλεται σε ερπητοιό και χαρακτηρί¬ 
ζεται από φλεγμονή του επιθηλίου της ανωτέρας ανα¬ 
πνευστικής και πεπτικής οδού, κερατοεπιπεφυκίτιδα, 
εγκεφαλίτιδα και γενικευμένη λεμφική υπερπλασία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΐίρ: νννννν.θί.ςιΐ' - θ-ιτιηΜ: ννββιτίθδίθΐ- @ θί.ρΐ" 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 


(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 


(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 


(2610) 638 109 


(26610) 89 105 



(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 


(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 


(25310) 22 858 


(22510) 47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

1 Σε έντυπη μορφή: 





• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυΓΟ ανά σελίδα. 



Σε μορφή Οϋ: 





Τεύχος 

Περίοδος 

Ευκο 

Τεύχος 

Περίοδος ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 50 

Α 

3μηνιαίο 

40 

Ν.Π.Δ.Δ. 

Ετήσιο 50 

Α' 

Μηνιαίο 

15 

Παράρτημα 

Ετήσιο 50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 100 

Δ' 

3μηνιαίο 

60 



1 · Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυΓΟ προσαυξανόμενη κατά 1 

1 θυΓΟ ανά 50 σελίδες. 





• Η τιμή πώλησης σε μορφή οά-Γοπη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά: 210-4071010, ίεχ : 210 - 4071010 ϊηΙθΓΠθΙ: 

: ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


1 Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θοιό, ποσό το οποίο αφορά ταχυ¬ 
δρομικά έξοδα. 

1 Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 ουτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θογο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















